Ihanat erilaiset perheet: Linda, Luca & Sisu\n← Olipa kerran bloggaaja, joka ei osannut lukea. Sen pituinen se.\nMiksi kuukautiset nolottaa aiheena? →\nTämän vuoden aikana tulen esittelemään täällä blogissa 12 ihanaa, erilaista perhettä, jotka kaikki ovat lähteneet perhe-elämään erilaisista lähtökohdista ja erilaisilla kokoonpanoilla. Perheitä yhdistää se, että he näkevät onnea ja iloa siinä omassa arjessaan ja perheessään, oli se arki ja perhe millainen tahansa. Tämän postaussarjan ideana on tuoda esiin lapsiperheiden diversiteettiä Suomessa. Yksikään perhe, yksikään lapsi eikä yksikään vanhempi ole samanlainen kuin toinen. Hyvin erilaisista lähtökohdista voi kuitenkin tulla samaan lopputulokseen: ihanaan ja omalta tuntuvaan lapsiperheen arkeen. Tänään on vuorossa sarjan seitsemäs perhe.\nIhanat erilaiset perheet: Linda, 29, Luca, 5, & Sisu, 2,5\nLinda on mulle entuudestaan tuttu, hän oli nimittäin yksi ensimmäisiä lukijoita, joka mua tuli moikkaamaan kadulla heti blogin alkuaikoina. Tiemme ovat kohdanneet monta kertaa näiden vuosien aikana – kerran esimerkiksi Naistenklinikan ultrassa, kun paljastui, että odotimme molemmat vauvaa syntyväksi samana laskettuna aikana. Nyt tiemme kohtasivat, kun sain kunnian jakaa Lindan ja perheen tarinan teille Ihanat erilaiset perheet -sarjassa.\nLinda ottaa mut vastaan kenties kesän viimeisenä oikeasti kuumana päivänä. Ensin jutellaan rauhassa kahdestaan, sitten hän hakee pojat melkein naapurissa sijaitsevasta päiväkodista. Vaikka olemme tavanneet sattumalta useamman kerran, kuulen Lindan tarinan kokonaisuudessaan ensimmäistä kertaa.\nMasennusta ja nopeaa etenemistä\nLinda ja Osku tapasivat lokakuussa 2011 Helsingin Amarillossa, kun Linda oli juuri palannut Espanjasta Suomeen. Parilla synkkasi heti ja pian he jo muuttivatkin yhteen. Vuonna 2012 Linda sairastui masennukseen ja kävi hoidettavana Auroran päiväsairaalassa kymmenen viikon ajan. Lindalla ei ollut työ- tai opiskelupaikkaa, sillä voimat kuluivat masennuksen kanssa taisteluun.\nLokakuussa 2013 Linda ja Osku saivat yllättyä, sillä Linda teki positiivisen raskaustestin. Hän tuli raskaaksi e-pillereiden läpi.\n– Ei oltu suunniteltu sitä, eikä oltu ollenkaan valmiita siihen, varsinkaan silloinen mieheni, Linda kertoo.\nPari päätti kuitenkin yhdessä pitää lapsen.\nRaskausajan Linda koki helppona ja pystyi jopa nauttimaan raskaudesta, vaikka tuleva isä ei osannutkaan tarjota sellaista tukea tai läsnäoloa, jota hän olisi kaivannut. Molemmat olivat nuoria ja aivan uudessa tilanteessa.\nLuca syntyi kesäkuussa 2014 ja synnytys meni hyvin. Vaikka 4,5-kiloinen esikoisvauva ei ollut se helpoin tai nopein ponnistettava, synnytyksestä jäi Lindalle hyvä kokemus. Osku oli mukana synnytyksessä tukemassa ja pian perhe pääsi aloittamaan yhteistä perhe-elämää.\nLinda jäi arjessa yksin\nVauva-aika oli helppoa ja seesteistä aikaa, vaikka sen intensiivisyys yllättikin alkuun. Pian Linda kuitenkin huomasi olevansa Lucan kanssa pääosin yksin.\n– Aika paljon kävin Lucan kanssa perhetalolla vauvajumpissa ja muskareissa, touhusin paljon Lucan kanssa kahdestaan. Nähtiin kavereita, joilla oli samanikäisiä lapsia. Lucan isä ei hirveästi ollut osallisena meidän arkipäivien touhuissa, Linda muistelee.\nEro ja uusi rakkaus\nLopulta pari koki paremmaksi jatkaa elämää erillään ja Linda ja Osku erosivat loppuvuodesta 2015, kun Luca oli 1,5-vuotias. Ei mennyt aikaakaan, kun nurkan takana Lindaa odotti jo uusi rakkaus.\n– Erosta meni vain pari kuukautta, kun tapasin jo Sisun isän Erikin. Ajattelin, että nyt mä oon yksin ja keskityn Lucaan, mutta ei se nyt mennyt ihan niin kuin ajattelin. Erikin kanssa edettiin tosi nopeasti, ajattelin, että nyt tässä on niinkun mun elämäni mies.\nSuhde eteni vauhdilla ja melko pian ensitapaamisen jälkeen pari alkoi jo seurustelemaan.\nHaaveissa toinen lapsi\nErikillä ei ollut vielä omia lapsia ja Lindastakin tuntui, että olisi mukavaa saada Lucalle pikkusisarus seuraksi. Hyvin nopeasti Erick ja Linda alkoivatkin yhteisestä päätöksestä yrittää jo vauvaa.\n– Me yritettiin raskautua n. neljän kuukauden ajan, ja sitten olinkin jo raskaana kun mentiin naimisiin puolen vuoden kuluttua ensitapaamisesta.\nErick kävi koulua Turussa ja oli töissä Karjaalla. Kotona hän oli vain viikonloppuisin. Linda huomasi pian olevansa enemmän yksin kuin aiemmin. Reissutyön vuoksi puoliso ei ollut kotona jakamassa yhteistä arkea, vaan Linda huolehti kaikesta yksin.\nVatsavaivoja ja mustasukkaisuutta\nSisu syntyi helmikuussa 2017, Lucan ollessa 2,5-vuotias.\n– Luca oli tosi mustasukkainen kun Sisu syntyi. Olisin halunnut imettää ja täysimettää paljon pidempään, mutta Luca reagoi niin voimakkaasti siihen Sisun syntymään ja oli niin mustasukkainen, että jotenkin minulla ei ollut voimavaroja tai aikaa paneutua imetykseen tarpeeksi.\nImetyksen päättyminen aiemmin kuin Linda olisi toivonut harmittaa häntä edelleen.\n– Jos siinä olisi ollut se toinen aikuinen arjessa läsnä, niin olisin pystynyt panostamaan enemmän imetykseen, kun taaperollakin olisi ollut seuraa imetyksen aikana.\nSisu kärsi vatsavaivoista elämänsä ensimmäiset puoli vuotta ja se oli Lindalle raskasta aikaa.\n– Kun oli yhtäaikaa vatsavaivainen vauva ja mustasukkainen taapero, niin se oli henkisesti tosi uuvuttavaa. Ja just se, että olin niin yksin. Kun mies tuli kotiin, niin perjantaina hän saattoi lähteä ulos, lauantai meni hänellä nukkuessa ja sunnuntaisin sitten hän lähti taas takaisin kouluun ja töihin.\nLinda ei muista ensimmäisten puolen vuoden ajalta juuri mitään, koska oli silloin niin uupunut.\n– Halusin itse pitää Lucan kotona rauhassa meidän kanssa, mutta jälkeenpäin mietittynä olisi kannattanut laittaa hänet päiväkotiin jo aiemmin. Kyllä me selvittiin siitä vauvavuodesta ja mäkin olen ihan järjissäni vielä, yllättävän nopeasti se kuitenkin meni.\nArki kaatui yksin Lindan vastuulle\nPikkuhiljaa Linda alkoi ymmärtää, että arki ei olekaan sellaista kuin hän olisi parisuhteelta toivonut, eivätkä he oikeastaan edes tunteneet toisiaan kunnolla.\n– Kun edettiin niin nopeasti, niin eihän sitä ihmistä voi tuntea. Eikä me hirveästi keskusteltu, että millaisia vanhempia me halutaan olla tai millaisia kasvatusperiaatteita halutaan noudattaa. En tajunnut sanoa, että tarvitsisin siinä vanhemmuudessa paljon enemmän tukea.\nLinda pohtii erilaisten näkemysten syyksi myös kulttuurieroa.\n– Sisun isä on Afrikasta. Siellä usein mies käy töissä ja nainen hoitaa kodin ja lapset, niin ehkä se ei ollut niin selkeää hänelle, että minä toivoin erilaista arkea.\nErosta huolimatta hyvät isäsuhteet\nLopulta Linda ja Erick päätyivät myös eroon ja nykyisin Linda asuu yksin kahden poikansa kanssa. Mikään ei ole jäänyt kaduttamaan Lindaa, vaikka parisuhteet päättyivätkin eroon. Hän tietää, että kummatkin isät tekivät suhteessa parhaansa, kuten hän itsekin.\n– En syytä kumpaakaan isää mistään, tiedostan hyvin, että minussakin oli omat vikani parisuhteessa.\nPojat tapaavat isiään säännöllisesti.\n– Joka toinen viikonloppu pojat menevät molemmat Sisun isän Erickin luokse. Välillä Lucan isä ottaa hänet luokseen lauantaisin ja hakee Lucan Sisun isältä, tai sitten hän tulee käymään meillä arki-iltana. Hän on hirveän urheilullinen, niin on helppo ottaa isompaa poikaa jo mukaan urheiluharrastuksiin kuten skeittailuun ja juoksemaan.\nIsien välit ovat hyvät sekä keskenään että Lindan kanssa, siitä Linda on onnellinen ja arvostaa molempien isien panostusta.\n– Olen tosi kiitollinen siitä, että Sisun isä ottaa molempia poikia luokseen. Silloin kun Luca oli 1,5v niin Erick tuli meidän elämään ja on pitänyt siitä asti häntä kuin omana lapsenaan.\nErickin ei olisi mikään pakko ottaa myös Lucaa luokseen joka toinen viikonloppu, mutta hän on alusta asti tehnyt sitä omasta halustaan. Erick aikoo myös tulevaisuudessa ottaa molemmat pojat viikonloppuisin luokseen ja kohtelee molempia tasa-arvoisesti, vaikka toinen onkin hänen biologinen lapsensa ja toinen ei.\n– Arvostan sitä todella paljon ja hän kyllä tietää sen, muistan kiittää siitä usein. Se on meille iso juttu ja se antaa Lucalle tärkeitä eväitä elämään.\nOma aika on valtava voimavara\nKunnolliset yöunet ja oma aika joka toinen viikonloppu on Lindalle tärkeä voimavara arjessa yksinhuoltajana.\n– Se antaa hirveästi voimaa ja piristää, että saa nukkua ne kaksi yötä rauhassa ja vaan olla jos huvittaa. Sitten jaksan taas ne kaksi viikkoa täysillä lasten kanssa ja keskityn heihin.\nLinda toivoo, että poikien hyvät välit isiin ja isien hyvät välit häneen sekä toisiinsa säilyvät myös tulevaisuudessa, vaikka joku heistä löytäisi esimerkiksi uuden puolison rinnalleen.\n– Just nyt tämä toimii niin hyvin meidän kaikkien osalta tämä kuvio ja pojat on sopeutuneet siihen hyvin.\nIsien lisäksi Lindan tukena on oma äiti sekä ystävät, joista muodostuu hyvä tukiverkko ympärille, joka auttaa aina tarvittaessa ja tarjoaa juttuseuraa.\n– Arjessa me nähdään paljon ystäviä ja mun äitiä, että pääsen juttelemaan myös aikuisten kanssa.\nArki yksinhuoltajana kuormittaa\nHyvästä tukiverkosta ja säännöllisestä omasta ajasta huolimatta arki yksinhuoltajana tuntuu joskus yksinäiseltä ja kuormittavalta, kun ei ole toista aikuista jakamassa yhteistä arkea.\n– Jos mun tarvitsee levätä tai käydä vessassa, suihkussa, tehdä ruokaa. Jos lapsi tarvitsee jotain, niin mun on vaan hoidettava se lapsi aina ensin, tottakai kun ei ole vaihtoehtoja Ja kun lapset menee illalla nukkumaan, niin mulla ei ole ketään kenelle kaataa kaikki tunteet ja ajatukset ja puhua siitä päivästä.\nSatunnaisista yksinäisyyden tunteista huolimatta Linda ei kuitenkaan kaipaa tällä hetkellä uutta parisuhdetta elämäänsä, vaan on tyytyväinen juuri näin.\nYksinhuoltajuus tuo Lindalle mukanaan myös paineita lasten kasvatuksesta.\n– Kaikki on mun vastuulla, vaikka eihän kaikki tietenkään ole kasvatuksesta kiinni. Koska mä arjessa opetan heitä ja kasvatan heitä ja yritän tehdä heistä hyviä aikuisia. Jos mä vaikka epäonnistuisin ja heille tulisi isompana kuvioihin huumeet tai rikokset, syyttäisin siitä itseäni.\nVaikka hän tietää ja ymmärtää, ettei kaikki ole kasvatuksesta kiinni, eikä ajattele rikosten tai huumeiden pariin ajautuneita epäonnistuneina ihmisinä, hän kokisi itse epäonnistuneensa äitinä.\n– Varmasti ydinperheessäkin vanhemmat syyttäisi itseään, mutta mulla on jotenkin tosi kovat paineet, koska tässä olen vain minä yksin.\nVanhemmuudessa pelko ja huoli omista lapsista on aina läsnä muutenkin.\n– Koska ei voi suojella kaikelta ja mitä enemmän lapset kasvaa niin sitä vähemmän on sitä valtaa heihin. Vanhemmuudessa minulle rankinta ei ole niinkään ne fyysiset asiat, kuten väsymys, vaan just ne henkiset asiat. Se pelko, sitä ei voi hirveösti alkaa miettiä, muuten menee ihan sekaisin. Kun sille ei kuitenkaan voi mitään.\nParasta on touhukas arki\nLinda nauttii kaikkein eniten ihan tavallisesta, touhukkaasta arjesta poikiensa kanssa. Perhe tapaa paljon ystäviä ja tekee kaikkea yhdessä.\n– Harvoja on ne illat, että tullaan päiväkodista ja töistä kotiin ja ollaan vaan tällä. Tosi paljon nähdään kavereita, ulkoillaan, käydään uimassa, katsotaan leffoja, luetaan ja leikitään yhdessä.\nYhdessä puuhastelu tekee arjesta vauhdikkaiden poikien kanssa myös helpompaa.\n– Se on helpointa meille kaikille. Pojat tykkää nähdä kavereita ja homma pysyy rauhallisempana silloin, kun heillä on muutakin seuraa kuin toisensa. Mulle on myös tärkeää saada välillä aikuista juttuseuraa.\nKesällä Linda oli poikien kanssa neljä viikkoa lomalla ja silloin tuntui välillä, että seinät kaatuvat päälle.\n– Me ei oikein matkusteltu mihinkään ja monet kaverit olivat myös silloin jossain muualla, joten olin paljon yksin poikien kanssa. Se neljä viikkoa tuntui pitkältä, kun pojat aika paljon tappelivat keskenään ja sain selvitellä niitä riitoja ja olla koko ajan vahtimassa, että he eivät käy toisiinsa kiinni.\nSisarukset rakastavat ja tappelevat\nArki ja rutiinit pitävät päivät seesteisempinä ja siksi Linda tykkää arjesta eniten.\nVaikka välillä pojat tappelevat keskenään, kuten sisarukset usein tekevät, Linda on onnellinen siitä, miten paljon he välittävät toisistaan. Poikien kasvaessa he ovat alkaneet myös löytää leikkeihin yhteisen sävelen.\n– On ihanaa katsoa, kun pojat leikkii rauhassa yhdessä. Kun on niin paljon sitä tappelua ja välien selvittelyä, niin on ihanaa vaihtelua, että he leikkii yhdessä nätisti ja Luca vaikka opastaa Sisua jossain asiassa. Ja esimerkiksi ensi viikolla vien Lucan neuvolaan, ja Sisun vien heti tarhaan, niin Luca oli huolissaan, että toivottavasti Sisua ei sitten kukaan kiusaa sillä aikaa tarhassa, kun hän ei ole siellä.\nTällä hetkellä arjessa väsymystä aiheuttaa iltaisin kukkuva taapero, joka ei tunnu väsyvän millään.\n– Sisu nukkuu päiväkodissa puolen tunnin päiväunet, minkä vuoksi hän nukahtaa ehkä puoli 11 illalla. Lomalla hän nukahti hyvin ja ilman tappeluita, kun ei nukkunut päiväunia. Päiväkodin päiväunien vuoksi nukahtaminen venyy ja hän taistelee unta vastaan.\nLinda ei kuitenkaan jaksa stressata nukkuma-järjestelyistä, koska uskoo ajan auttavan tähänkin asiaan.\n– En usko, että hän hirveän vanhana enää jatkaa tuota samaa. Viimeistään sitten kun päiväkodissakin jättää päiväunet pois, niin se auttaa.\nRakkaus arjessa palkitsee\nRakkauden osoitukset omilta lapsilta ja se, että omat opit ovat menneet perille, tuntuu Lindasta palkitsevalta.\n– Ihanimpia on ne pienet hetket, mitä tulee arjessa ripotellen. Esimerkiksi nyt Sisu on alkanut halaamaan minua ja sanomaan että “mä rakastan sua”.\nLindalle on kaikkein tärkeintä se, että perheessä ollaan avoimia.\n– Meidän perheessä kaikki voi olla omia itsejään. Pojatkin on tosi erilaisia persooniltaan, niin mä yritän kuitenkin, että me kolme muistettaisiin toistemme hyvät ominaisuudet ja oltaisiin omia itsejämme ja hyväksyttäisiin toisemme sellaisina kuin ollaan.\nHän toivoo, että pojat pysyisivät aina läheisinä toisilleen ja pitäisivät toisistaan huolta.\nTulevaisuuden suunnitelmissa Lindalla siintää kosmetologikoulusta valmistuminen, sekä yhteinen matka poikien kanssa, josta hän on haaveillut pitkään.\n– Suurin haave on pysyä terveenä ja se, että perhesuhteet pysyvät hyvinä.\nLindan terveiset muille perheille:\nVaikka yhteiskunta on tosi suoritus- ja tavoitekeskeinen, elämä ei aina mene niinkuin suunnittelee. Sitten on vaan tehtävä parhaansa siinä tilanteessa ja nautittava siitä, mitä on. En mäkään suunnitellut, että mun lapsilla olisi eri isät ja elämä olisi tällaista. Mutta kaikissa on hyviäkin asioita ja omat hyvät puolensa. Pitää muistaa ne hyvät puolet ja nauttia niistä. Tärkeintä on se, että on itse onnellinen omassa elämäntilanteessaan ja se toimii. Ei kannata välittää muiden arvosteluista tai mielipiteistä.\nHaluan kiittää ihan mielettömän paljon Lindaa siitä, että hän lähti mukaan ihaniin erilaisiin perheisiin ja jakoi oman perheensä tarinan. Lindasta huokuu sellainen positiivisuus ja elämän ilo kilometrien päähän. Ja se, miten sydämellisesti hän on kohdannut mut monta kertaa näiden vuosien aikana ja joka kerta tullut omasta halustaan piristämään mun päivää, kertoo mulle siitä, miten upea ihminen hän on. Linda on ihana äiti ihanille lapsille ja hän pitää upeasti huolta arjesta ja pienistä pojistaan. Kiitos, kun tulit mukaan <3\nSarjan muut perheet:\n1. perhe: Emma, Timo & Torsti\n2. perhe: Emilia & Minea\n3. perhe: Siiri, Hannele & kaksi lasta\n4. perhe: Viivi, Antti, Vilja, Varpu, Akseli & Minni\n5. perhe: Sanna, Pyry, Jimi & Venla\n6. perhe: Marjut, Janne & Minea\nIhanat erilaiset perheet: Tiia, Patrik, Noa ja Mio Ihanat erilaiset perheet: Mikaela, Jari, Lara ja Meri Ihanat erilaiset perheet: Anna, Lauri, Lilli, Sanni & Essi Ihanat erilaiset perheet: Marjut, Janne & Minea Ihanat erilaiset perheet: Sanna, Pyry, Jimi & Venla\nIina Hyttinen 21:00\nAvainsanat: Arki, Erilainen perhe, Erilaiset perheet, Ihana Arki, Ihanat erilaiset perheet, Lapsiperhe, Perhe, Perhearki, Rakkaus\n4 Responses to “Ihanat erilaiset perheet: Linda, Luca & Sisu”\nTosi mielenkiintoinen ja kiva postaus! Jäin vain vielä miettimään tuota yksinhuoltajuusasiaa: kerroit Lindan olevan poikiensa yksinhuoltaja, mutta tekstistä ei kuitenkaan mielestäni käy ilmi, että poikien isät olisivat menettäneet lastensa huoltajuuden tai muuten luopuneet siitä. Kerroit poikien myös tapaavan isiään säännöllisesti, joten minua jäi hieman mietityttämään, kuuluuko huoltajuus kuitenkin myös isille vai ei.\nTiedän kyllä, että ’yksinhuoltaja’ -termiä käytetään myös väärin. Jopa ihan ydinperheessä elävät äidit tituleeraavat itseään ”nyt yksinhuoltajiksi”, kun mies on lähtenyt viikonlopuksi viihteelle.\nMutta se, miten tämän kohdeperheen juridiikka kulisseissa menee, ei minun mielestäni ole millään tavalla tekstin kannalta oleellista. Kun oli vielä nuo tapaamisetkin tuohon avattu, yms., niin miksi minun lukijana pitäisi vielä tietää, kuka noiden lasten passianomukset allekirjoittaa?\nPs. Ihan uskomattoman hyvän näköinen perhe muuten 👍🏻\nIhana perhe <3\nKiva teksti jälleen! Pisti vaan silmään, kun Sisun isän nimi oli kirjoitettu välillä pelkällä koolla ja välillä ceellä ja koolla. Lisäksi alkukappaleet oli tosi lyhyitä ja se ikävästi katkaisi tekstin tosi nopeasti.\nankri: Euroopan roadtrip lasten kanssa: Ruotsi, Tanska, Saksa\nfunfitfash: Euroopan roadtrip lasten kanssa: Ruotsi, Tanska, Saksa


Sypressi (120 cm) | Laadukkaat keinotekoiset kasvit | Green4Ever\nSypressi (120 cm) Sypressi (120 cm) Sypressi (120 cm) Sypressi (120 cm) Sypressi (120 cm) Sypressi (120 cm) Sypressi (120 cm) Sypressi (120 cm) Sypressi (120 cm) Sypressi (120 cm) Sypressi (120 cm)\nYksi asia on varma - emme tee kompromisseja keinotekoisten puiden luonnollisen ulkonäön ja laadun suhteen. Haluaisitko tehdä vaikutuksen sisustuspuulla, jonka pitkäaikainen kauneus ilahduttaa vuosiksi eteenpäin? Sypressi (120 cm) tekee tämän mahdolliseksi!\nKeskeiset ominaisuudet: 🌿 Korkeus 120 cm 🌿 Halkaisija Ø35 cm 🌿 Korkein mahdollinen laatu 🌿 Todenmukaiset 360° tuotekuvat\nEtsitkö huomiota herättävää sisustuselementtiä, joka täyttää odotuksesi ja ei jätä muita kylmäksi? Sypressi (120 cm) on tässä tapauksessa suosittelemamme kasvi.\nTämä 120 cm korkea keinotekoinen puu, joka on samanlainen kuin aito kasvi, on upea ratkaisu jokaiseen kotiin, toimistoon, hotelliin, ravintolaan tai myymälään. Ainutlaatuisen ulkonäön lisäksi keinotekoiset puumme ovat myös erittäin kestäviä - korkealaatuisista materiaaleista valmistetut tuotteet pysyvät muuttumattomina vuosia. Tämä kasvi ei vaadi sinulta tulevaisuudessa mitään erityistä hoitoa, työtä tai vaivaa, mutta se antaa välitöntä silmäniloa.\nOkaspuutaim on omalaatuinen kasviryhmä. Verkkokaupastamme löydät muita saman lajin edustajia – vilkaise myös niitä!


Eilinen tunkkaisuus hälventynyt hiukkasen,\nraikkaan lokakuisen tuulen myötä.\nAvautuminen alkoi eilisillan piirustuskerhossa,\nvaikka piirsinkin itseni lasipurkkiin..\nja jatkui aamun punttiksella..\nJoku juttu tai prosessi on selkeesti minussa meneillään..\nTulkoon, olkoon ja vieköön!\nVilliina -Neljällä jalalla pää pilvissä-kommentoi eilistä postaustani:" Miksi et sais puhua suoraan? Miksi et sais olla itsekäs?"\nJäin miettimään noita kysymyksiä...\nOlen tyttäreni kanssa - nyt toisenkin kans, tosin hieman vain- ollut varovainen ilmaisuissani, kulkenut ikäänkuin antennit pystyssä, tunnustellen, mitä sanoa, mitä kysyä..( skitsofrenia...masennus)\nEhkä se on jäänyt päälle minuun. Myös nuo ilmaisemattomat jutut ovat jäänneet sinne jonnekkin päälle...Kunnes erään kerran annoin eilen tulla äidilleni...en silti kaiken, ehkä paukkuen...silti jäi vähän paha olo..\nItse asiassa koko elämäni olen kulkenut nuo hiivatin antennit päässä.\nMutta tänään pyytelin anteeksi itseltäni , äidiltäni ja ilma kulkee vapaasti..\nElämä on niin yksinkertaista mutta hemmetin vaikeaa joskus.\nIhania myrskyn jälkeisiä, pimeneviä iltoja teille!!!\nItse pyrin avoimuuteen ja rehellisyyteen, sillä uskon sen vievän asioita eteenpäin parhaiten. Aina ei ole kuitenkaan helppoa löytää oikeita sanoja ja sopivia hetkiä. Tuo sana "vapautumista" tuntuu hyvältä. Haluan olla vapaa, erityisesti vapaa olemaan oma itseni joka hetki.\n8. lokakuuta 2009 klo 19.20\nLasikuvussa ei voi kukaan elää, eikä elää toisen elämää. Kymmenenvuotias tyttärentyttäreni on jo alkanut valistaa minua liiallisesta huolehtimisestani. En millään muista, että hän on jo iso tyttö. Minulle niin pieni.\nMinulla on muutenkin liikaa tuota samaa "antennivikaa", välillä se on vain hyvä, joskus se on liikaa.\n8. lokakuuta 2009 klo 20.45\nMyös minä haluan olla vapaa ja minä...\njotenkin olen kokenut, että joudun puntaroimaan hieman , mitä sanon nuoremmalle tyttärelleni...\nHän saattaa ahdistua joistakin voimakkaista ilmaisuista..\nHänelle on hyvä että kaikki on tasapainoista, selvät rajat ja aikataulut, niin hän voi hyvin..\nItse olen taas "huithapelli"\nUuna: On totta että tilanteista riippuen , etenkin koulussa täytyykin olla herkkänä...\nMutta viimeaikoina olen kait vapautunut ja huomaan itsessäni kaikenlaista, paljon sellaista, jota en haluaisi ehkä olevankaan...\nElämä näyttää kaikki värit ja muodot...\nJoskus uskoo/luulee " olevansa"\nerilainen mutta ykskaks jossain tilanteessa huomaakin totuuden...\nehkä sitä vain tarvitsee siinä hetkessä..\nItselleen täytyy olla armelias...\nIhanaa viikonloppua Sinulle...\nkaunis , rauhaisa aamu...alan korjailee kokeita..\n9. lokakuuta 2009 klo 9.27\nVoi miten herkän hauraasti piirrettyjä ja väritettyjä kuvia. Ja kuitenkin tuossa on kaikki voima.\n9. lokakuuta 2009 klo 9.42\njoskus antennit hyvät, joskus siitä liikaa, mutta lasipurkkihan on sentäs läpinäkyvä..\n9. lokakuuta 2009 klo 9.45\nIhana olo olla seurassa jossa saa puhua vapaasti, ja ahdistunut sellaisessa jossa ei voi kun tuon tuostakin toinen ottaa sanat itseensä.\nMielelläni punnitsen sanojani jos tiedän ja tajuan mitä joku sairas tai muuten hauras lähimmäinen ei kestä ajatella ja kuulla, mutta voi että harmittaa ne jotka räjähtelevät olemattomista luuloista, vääristelevät sanoja, tulkitsevat hyvät sanat pahoin päin eivätkä kuuntele mitään selityksiä. Ainahan väärinkäsityksiä tulee, sen ei sinänsä tarvitse olla ongelma. Joustamattomuus on, ja anteeksiantamattomuus.\nIhania nuo sinun piirroksesi! Hyvää viikonloppua :)\n9. lokakuuta 2009 klo 10.10\nKiitos sanoistasi, niiden takia katselin piirostani tarkemmin ja huomasin ilokseni sen pienen olennon, enkelin tai keijun, joka oli lentänyt sinne..tai lentänyt purkista vapauteen...\n9. lokakuuta 2009 klo 10.31\nOlet aina niin ihana arkitodellisenposiitiivinen!!!!\n9. lokakuuta 2009 klo 10.32\nRita: Kiitos sinulle sanoistasi.\nOikeastaan itse nykyään en enään ota vastuuta muitten tunteista, sanoessani jotain tärkeää. Tärkeää, totuudellista, joka tulee sisimmästäni.\nKun ajattelen, Tyttäreni on siinä minun läheisyydessäni opettamassa, etten puhu , muuta kuin totuudellisia, aitoja,, asioita...\nIhmiset höpöttävät, hukkaavat energiaa joutavilla laarituksillaan..etenkin näin ilmasto-aikana pitäs vähän miettiä, ettei tuhlaa energiaa. puhuminen vie paljon energiaa.\n9. lokakuuta 2009 klo 10.37


Vastasyntyneiden teho-osasto Saari | HUS\nPuhelin, Toimisto: 09 471 72717\nPuhelin, Faksi: 09 471 74713\nOsastollamme on ympärivuorokautinen valmius tehohoitoa tarvitsevien vastasyntyneiden vastaanottamiseen. Yleisimmät syyt hoitoon ovat keskosuus, hengitysvaikeudet, infektiot, synnytyskomplikaatiot, epämuodostumat, vastasyntyneen neurologinen oireilu ja äidin sairaudesta johtuvat vastasyntyneen ongelmat.\nLapsen tehohoitoon joutuminen tulee usein yllätyksenä. Varhaisen vuorovaikutuksen ja vanhemmuuden tukeminen on ensiarvoisen tärkeää vastasyntyneiden tehohoidossa. Tuemme ja ohjaamme teitä voimavarojenne mukaan osallistumaan lapsenne hoitoon heti alusta lähtien.\nOsastollamme on pääsääntöisesti vapaat vierailuajat.\nTehohoitovaiheen jälkeen potilaamme siirtyvät jatkohoitoon kotipaikkansa lähisairaalaan, useimmiten Jorvin sairaalan vastasyntyneiden osastolle L2.\nLastentalo.fi – Keskosena kotiin ,\nTästä pääset Lastentalon Keskosena kotiin -osioon (link to a different website)\nLastentalo – Sairaalahoitoa tarvitseva vastasyntynyt ,\nTästä pääset Lastentalon Sairaalahoitoa tarvitseva vastasyntynyt -osioon (link to a different website)


Embosnails!: Ensimmäiset Suomi100 -kynnet\nSiskoni lähetti mulle kuvan ompelemastaan mekosta tällä viikolla ja ilmoitti sen olevan "Suomi100-mekko". Totta - miksipä ei juhlavuonna voisi somistautua teeman hengessä hyvissä ajoin! Mekon nähtyäni tajusin myös tehneeni juuri itselleni Suomen juhlavuoden kynnet. En ole mikään hullu patriootti, mutta itsenäinen maa on kunnioitettava saavutus ja erityisen iloinen olen siitä että itsenäisyydestä on osattu ottaa ilo irti ja juhlia jo vuodesta 1919, jolloin presidentti Ståhlberg on isännöinyt pientä juhlavastaanottoa (Wikipedian mukaan).\nNäistä tuli kaikessa helppoudessaan itselleni hyvin mieluisat lakkaukset! Kuorrutin glitterillä F.U.N Lacquer How Deep Is Your Holo? vain nimettömät kynnet ja muiden kynsien vaalean kellertävä creme-lakka puolestaan on Lime Crime Milky Ways. Leimaukset tein sinisellä lakalla China Glaze Scandalous Shenanigans sekä harmaanvalkoisella Color Club Silver Lake. Tuo hauska leimakuvio löytyy DRK-A -laatasta ja kuulemmä siitä tuleeeräälle henkilölle mieleen Hannunvaakuna eli ⌘-merkki. :)\nJoko on Suomi100 -juhlakynsiä tullut mietiskeltyä tai tehtyä? Voisin heittää teille muillekin haasteen loihtia juhlavuodelle lakkauksia jo nyt hyvissä ajoin! ;)\nLähettänyt E-S klo 24.2.17\nTunnisteet: DRK-A, How Deep Is Your Holo?, itsenäisyyspäivä, leimaus, Milky Ways, Scandalous Shenanigans, sinivalkoinen, Suomi100\nOnpas nätit! :) En oo kerenny yhtään miettiä juhlakynsiä, jospa sitä edes jotkut saisi viimeistään itsenäisyyspäivään mennessä tehtyä. :-D\n24. helmikuuta 2017 klo 12.20\nEn tiedä teenkö suomikynsiä. Nämä on kyllä kivat eikä liian suomalaiset :)\n24. helmikuuta 2017 klo 12.42\ntosi hienot kynnet! Ei ollut tullut ees mieleenkää vielä tehdä Suomi-kynsiä, mutta ihan kivan haasteen heitit :) miksipä ei! jotain sinistä ja valkoista, onhan se ihan helppo toteuttaa (A)\n24. helmikuuta 2017 klo 22.01\nKyllä on kauniit! ♥ Minun oli tarkoitus tehdä töihin yhdelle teemaviikolle jotkin kivat Suomi-kynnet, kun päivän teema tosiaan oli tuo Suomi 100-vuotta. No, jäivät sitten kiireessä tekemättä, mutta kyllä mä ne vielä toteutan :)\n25. helmikuuta 2017 klo 23.25\nMilba: No ehdottomasti silloin viimeistään! Mutta miksei jo aiemmin jos inspiraatiota vain ilmenee, kun kerran koko vuosi on juhlavuosi. :)\nCharming Nails: Hah, kiva toteamus tuo että "ei liian suomalaiset" :D Kiitos!\nDaniela: Kiitos paljon! Hienoa jos sain edes jonkun innostumaan Suomen juhlavuoden viettoon kynsienkoristelussa jo nyt ;)\nNena Sofia: Kiitoksia, hauska kuulla! Noh, vielä onneksi ehdit varmasti idean kimppuun tänä vuonna. :=)\n28. helmikuuta 2017 klo 21.53\n3. maaliskuuta 2017 klo 22.05


Villa Vaarala...: ..Kevät toi , kevät toi....\nMukavaa Vantaanreissua ja rauhallista 1. pääsiäispäivää!\nPihan rapsuttelu miullakin jo mielessä :)\n12. huhtikuuta 2009 klo 19.45\nMeillä on aurinko paistanut koko päivän ja ulkona on oltu tuntikausia. Vaikka eipä siellä juuri mitään vielä voi tehdä kun lunta on melkoisesti jäljellä. Tänään sitä on kyllä sulanut kivasti pois, kyllä se kevät tulee tännekin.\n12. huhtikuuta 2009 klo 20.07\n12. huhtikuuta 2009 klo 20.15\npihasi näyttää jo mukavalta, meillä tuo tilanne vasta muutaman viikon kuluttua edessä:)\nulkotyöt olemme jo kylläkin aloittaneet, aluksi se on lumien siirtoa eli "sitä kesäntekoa" ja sitten pääsen tosi töihin kun lumet sulavat ja sisällä minua ei monestikaan kesä-aikaan näe:), kurkkaapas blogiini niin näet paaaljon lunta!\nterkuin ja hyvää pääsiäisen jatkoa toivotellen päivi\n12. huhtikuuta 2009 klo 20.17\nOi miten hienot kollaasit;) Varmasti kiva nähdä lapsen lapsia taasen. Mukavaa pääsiäisen jatkoa:)\n12. huhtikuuta 2009 klo 20.18\nHyvää matkaa tänne päin. Täälläkään ei ole enää lunta. Pääsiäis iloa!\n12. huhtikuuta 2009 klo 20.45\nKivasti on teillä pihamaa jo vapautunut lumista. Sormia syyhyttää puutarhurilla ihan varmasti... Itse puolestani juuri tänään huokailin, ettei onneksi ihan vielä tarvitse ulkohommiin kiiruhtaa. Saisi sen yhden makkarin tapetit laitettua, sitten joudan pihapuuhiinkin. Kovasti kuitenkin suunnitelmia on tehty, ennättäisi vaan edes osan niistä toteuttaa. ;)\n12. huhtikuuta 2009 klo 20.49\nHyvää matkaa teille :) Meillä ei päästä vielä pitkään aikaan pihahommiin...\nKauniit kollaasit olet tehnyt! Ja niin vähän lunta teillä.\nHyvää Vantaan matkaa!\nMeillä on ollut ihanat aurinkoiset pääsiäispäivät! Pihalla aika tosiaan häviää, kovasti olisi hommaa. On se vaan aina niin riemukasta huomata uusien kukkien alkujen päättäväinen ponnistus maasta...\n12. huhtikuuta 2009 klo 21.59\nKiitos kommentoijat..täällä innosta hihkuen odotetaan kevättä mutta ensiksi huomista Vantaan reissua..\n12. huhtikuuta 2009 klo 22.28\nAivan huokuu, että on jo kevättä rinnassa!\nMukavaa reissua teille. meillä lunta vielä nietostaa yllin kyllin, joten haravaa ei ole tullut paikannettua. muistikuva on sijainnista, ei muuta. joten joudun vielä kotvasen odottelemaan pihan rapsutus aikaa. meillä on myyrät tehnyt julmettua tuhoa, pitää odottaa että pääsee tarkistamaan vauriot.\n13. huhtikuuta 2009 klo 6.44\nIhanat kollaasit! Vietähän mukavia hetkiä lastelasten kans. Turvallista matkaa!\n13. huhtikuuta 2009 klo 9.31\nmukavaa reissua .. hieman kade nuista kukkapenkkien rapsutuksista .. meil on viel n. puol metrii lunta :(\n13. huhtikuuta 2009 klo 9.48\nvoi miten kivalta teillä pihalla jo näyttää:) Olen iloinen puolestasi kyllä..\n13. huhtikuuta 2009 klo 10.17\nSinä se jo pihaa kuopsuttelet. Täällä odotellaan lumien lähtöä ja pihan kuivumista. Niin se vaan joka kevät paljastaa monenlaista puuhaa talven jäljiltä. Ihana linnunliverrys täällä taustalla, tykkään!\n13. huhtikuuta 2009 klo 12.19\nRita, Malla, Kati, Vekara, Maani, Tuikku ja Kati..ilahtunut olen kovasti kun jaksatte kommentoida..\nMeillä oli tänään mukava päivä .vaikka ei aurinkoa tippaakaan...\nKivat kollaasit olet tehnyt!\nJa kivalta näyttää myös teidän piha.\nHauska on myös tuo mummi kyltti takaikkunalla :)\n13. huhtikuuta 2009 klo 21.05\nMeillä on vielä lunta, ei tietoakaan pihatöistä! Eikä aúringostakaan.\n14. huhtikuuta 2009 klo 7.06\nSamoissa puuhissa on oltu myös förmaakin pihalla:)\n14. huhtikuuta 2009 klo 8.03\nIhanat kuvakollaasit! Ja mummikyltti oli ihqu! :) Menen keräämään risuja pihasta, mutta haravoin vasta, kun on vähän kuivempaa...\nSunnuntai oli täällä mitä keväisin päivä, mutta nyt on ollut harmaampaa. linnut laulavat täyttä päätä, suorastaan huutavat...;D\n14. huhtikuuta 2009 klo 14.51\nTuollainen pitäisi autoon :)\n15. huhtikuuta 2009 klo 10.31\nIhanaa linnunlaulua täällä ja keväistä tunnelmaa<3 Meillä ei vielä pihaan viitsi lunta ja muta velliä täynnä.\nIhana tuo mummi kyltti!:)\nKiitti tsempeistä ja samoin Teille. :)\n19. huhtikuuta 2009 klo 23.09


SM-Ralli - Kouvolan Seudun Autourheilijat järjestää lauantaina talvikauden päättävän SM-osakilpailun, O.K. Auto -rallin. Kilpailussa on mukana 21 autoa etuvetoisten autoj...\nMad-Croc Fiesta Trophy Kouvolassa\nKouvolan Seudun Autourheilijat järjestää lauantaina talvikauden päättävän SM-osakilpailun, O.K. Auto -rallin. Kilpailussa on mukana 21 autoa etuvetoisten autojen SM2-luokassa, jonka yhteydessä kuusi kilpailijaparia kamppailee myös Mad-Croc Fiesta Trophyn omista sarjapisteistä.\nKouvolan seudulla on viime vuosina totuttu ajamaan SM-rallia kesäkelillä, mutta nyt alueen tiestö toimii talvirallin näyttämönä. Kilpailu sisältää seitsemän erikoiskoetta, joiden yhteispituus on 87 kilometriä.\nKuuden Ford Fiesta R2 -kuljettajan joukossa on yksi ensikertalainen, kun Viron Otto Täht suorittaa sarjadebyyttinsä. Täht kilpailee samalla kilpurilla, jolla edellisessä osakilpailussa kilpaili maanmies Egon Kaur, joka oli estynyt osallistumaan Kouvolan osakilpailuun.\n"Kesäkauden ralleissa molemmat Viron kuskit ovat mukana, joten sarjan kannalta ulkomainen kiinnostus on merkittävä asia", sarjan koordinaattori Teemu Horkama toteaa.\n"Kouvolassa odotan jälleen kovaa keskinäistä kisaa Ford Fiesta -kuskien kesken, mutta sarjajohtaja Jukka Korhonen kantaa kyllä ennakkosuosikin viittaa."\nRalli starttaa Tykkimäen moottoriradalla sijaitsevasta huoltoparkista klo 10.01 ja maalilavalla juhlitaan voittajia ja muita rallin sankareita klo 17.00 alkaen.


Keskustelu - Pelkään tytön saamista! | Sana vapaa | Meidän Perhe\nPelkään tytön saamista!\nklo 22:12 | 16.4.2007\nTämä on nyt vähän kummallista, mutta yritän selittää hieman...\nMinulla on yksi poika, ja nyt odotan monen ultran mukaan tyttöä. Jostakin syystä olen jotenkin " pettynyt" , kauhuissani ja peloissanikin. Olisin halunnut toisen pojan.\nKuulkaapa syitäni, ne vasta hulluja ovatkin.\nPelkään jotenkin, etten tajua tytärtäni ollenkaan. En osaa ajatella, että minulla on mitään tyttöjen juttuja jakaa hänen kanssaan. Oma äitini oli mielenterveysongelmainen, jonka johdosta olin täysin hyljeksitty hänen puoleltaan lapsena. En koskaan kokenut mitään tyttöjuttuja, minulla ei edes ollut yhtä ainutta mekkoa koskaan lapsena. Suurimman osan lapsuudesta elinkin lastenkodeissa.\nEn tänä päivänäkään osaa ostella ilokseni vaatteita, enkä ole kovin naisellinen. Pojan kanssa tämä kaikki ei häirinnyt, nyt pelkään, että en osaa olla tytön äiti! Kun katselen muita naisia, he ovat niin naisellisia, ja samoin heidän suloisesti puetut tyttärensä. Tiedän, että nämä ovat pintapuolisia juttuja, mutta vaivaavat silti!\nJotenkin haluaisin, että sitten minun tytölläni on kaikki, mitä pieni naisenalku voi ikinä tarvita, mutta en edes osaa kuvitella, mitä hän tarvitsee! En ole itse koskaan ollut pikkutyttö, niin hullulta kuin se kuulostaakin:(\nAnteeksi sekava sepustus, en osaa tätä järkevästi muotoilla:(\nklo 23:11 | 16.4.2007\nTyttäresi vuoksi suosittelisin, että menet tämän asian kanssa kunnon ammattitaitoiseen terapiaan. Ei ole mikään kevyt asia, että äitisi on hyljeksinyt sinua. Voi ihan oikeasti paljon vaikeampi olla tytön kuin pojan äiti, koska omat kokemuksesi äidistä valirtettavasti todennäkäisesti heijastuvat enemmän suhteessa tyttäreesi kuin poikaasi. Valitettavasti näin vain on. Kannataa hakea ajoissa apua, niin saat luotua tasapainoisen suhteen tyttöösi!\nEli on olemassa neitejä, jotka imevät ympäriltään kaiken mahdollisen naisellisuuden ja pukevat hörselöä päälleen, vaikka äiti pyrkisi minimoimaan kaiken. Uskon, että osaat olla äiti tyttärellesi siinä missä pojallesikin. Jos se sinua kovasti huolettaa kuitenkin, käy juttelemassa esim. psykologille.\nJa pelkokin oli täysin turha, mikään ei nyt tunnu luontevammalta kuin se, että saan olla pojan JA tytön äiti :)\nOma äitini oli suorastaan antinaisellinen, inhosi kaikkea " nättiä" ja antoi sen näkyä. Itse en ole yhtä jyrkkä, mutta melkoinen " rekkakuski" naiseksi. Oma tyttöni on käynyt läpi prinsessa ja muut vaiheet ihan itsekseen ja enempiä kasvattamatta. Lapset tarvitsevat rakkautta ja välittämistä. Ihan kaikki muu tulee itsestään!\nklo 23:14 | 16.4.2007\nJotenkin haluaisin, että sitten minun tytölläni on kaikki, mitä pieni naisenalku voi ikinä tarvita,\nJokainen ihminen on oma persoonansa ja jostain kummasta ne sukupuolierot vaan tulee, jos ovat tullakseen. Ei sinun tarvi kasvattaa tytöstä tyttöä, pääasia että kasvatat hänestä ihmistä. Olet vaan oma itsesi.\nMeille puolestaan odotetaan poikaa ja ollaan molemmat vähän kauhuissaan siitä, koska minulla ei ole veljiä, eikä miehellänikään. Siskoja sen sijaan löytyy. Ollaan siis molemmat kasvettu " tyttökulttuurissa" , välillä mietityttää, osataanko tarjota poikien juttuja kun tyttöjen jutut tulee paljon enemmän luonnostaan.\nklo 23:07 | 16.4.2007\nEn tiedä osaisinko puhua näistä jutuista kellekkään ammatti-ihmiselle, olen aina vierastanut ajatusta sellaisesta. Mutta tämäkin, että sai purkaa täällä auttaa jo!\nMinäkin haluan uskoa, että luonto hoitaa, se on sitten oma tytär, jonka kanssa yhdessä kasvetaan ja meille muotoutuu ne omat jutut. En vain halua, että hän jää jotakin paitsi, siksi, etten minä osaa hänelle sitä jotakin tarjota! Järjetöntä...\nTuskinpa hän nyt kuitenkaan syntyy pienenä muotipissiksenä, joka heti synnytyssalissa vaatii ylleen viimeisen muodin mukaiset vetimet:) Onhan minulla aikaa tutustua niihin pinneihin ja kimalteisiin kun hän on pieni, eikä varmaan sinänsä eroa pojasta vielä niin olennaisesti.\nToisaalta odotan hänen syntymäänsä, tahdon hänet kyllä kovasti. Nämä kummalliset epävarmuuden tunteeni kohdistuvat vain itseeni. Ehkä jotenkin pelkään, että tyttäreni pettyy minuun äitinä! Se ehkä on se pohjimmainen ajatus. Tässä varmaan vaikuttaa juuri tuo oma äitisuhteeni.\nTäytyy vain uskoa, että olen eri ihminen kuin äitini, eikä se kuulu oman tyttöni kasvamiseen mitenkään, millainen hänen mummonsa oli.\nNo niin, säästän teidät enemmiltä sekavuuksilta, kiitos vielä kannustuksesta!\nklo 23:00 | 16.4.2007\nTyttökin saa leikkiä pikkuautoilla ja pukeutua siniseen. Turhia paineita naisellisuuden korostamisesta ei kannata ottaa.\nT. pojan äiti, joka tykkää pukea poikaansa esim. punaiseen ja violettiin\nMuutenkin, jos lapsuus vaivaa tai asioita on jäänyt kaivelemaan, mene ihmeessä psykologille puhumaan. Lapsuuden traumat kun tuppaavat astumaan esille juuri äitiyden kynnyksellä ja usein sitä siirtää omaan lapseen huonoja malleja, joita kotoa on peritty.\nJos et siis halua toistaa kaavaa, olisi hyvä saada purettua sun kurjaa lapsuutta jpnkun ammattilaisen avustuksella.\nklo 22:14 | 16.4.2007\nOma tytär on ihaninta, mitä voi saada.\nei kaikki tytöt kerää päälleen hörhelöitä ja vaadi pinnejä tukkaan ja leiki pelkkiä nukkeleikkejä... meillä ainakin hameita käytetään harvoin (vaikkakin alkaa olla jo pientä orastavaa vaaleanpuna-kautta), tukkaa ei saa laittaa ponnareille (pinnit kelpuutetaan mutta vain jos tukka pitää saada pois kasvoille valumasta), autoilla leikitään lähes yhtä usein kuin nukeilla...\nJa meillä se on isä joka lapsen kanssa enemmän leikkii niitä nukkeleikkejä, me keskitytään enemmän tähän liikunnalliseen puoleen tytön kanssa :-)\nklo 23:09 | 16.4.2007\nPelkäsin kanssa tytön saamista tosi paljon ja olin itsekin yllättynyt, kuinka kovasti olin alitajuntaisesti toivonut poikaa.\nVauva oli kuitenkin pienenä vastasyntyneenä nyyttinä vielä niin " sukupuoleton" , että siinä vaiheessa kiintyminen tapahtui kuin itsestään. Jossain vaiheessa, n. puolen vuoden tienoilla ajattelin hetkittäin, että lapsihan oli ihan pojan näköinen, mutta sitten yhden vuoden jälkeen uskalsin pukea ekoja mekkoja ja aloin tosiaan nauttia vauvan tyttömäisyydestä. Nykyisin rakastan pukea hänet pinkkeihin hörsöihin, vaikka tyttö ei välitä niistä ollenkaan.\nehkä itsekkin löydät hieman naisellisuutta tytön myötä ;) minä myös inhosin ennen kaikkea tyttömäistä ja vaaleanpunaista, nyt en muuta tytölleni pukisikaan, sillä ansaitseehan prinsessani hienot hepenet..\nklo 23:01 | 16.4.2007\nOikeasti, todella kapeaa ajatella, että " oikea" tyttö ja nainen on ulkonäkökeskeinen, prinsessamainen, herkkähipiäinen shoppailija. Ja että muunlainen tyttöys/naiseus on vääränlaista.\nMene ihmeessä juttelemaan psykologille, mutta ei siksi, että saisit pääsi säädettyä oikealle pinkkitaajuudelle, vaan siksi, että käsityksesi sukupuolirooleista normalisoituisi. Huh!\nEi tyttöjen kanssa tarvi välttämättä hömpöttää mitään vaate-, hius- tai meikkijuttuja. Sinusta ei tarvitse tulla himoshoppaajaa tyttären myötä. Ole rauhassa sellainen tyttären äiti, kuin sinusta luontevalta tuntuu. Nuo kaikki ns. tyttöjutut ovat kuitenkin lähinnä pintaa eivätkä merkitse mitään sen rinnalla, että rakastat lastasi.\nklo 22:15 | 16.4.2007\nolet raskaana ja keskellä hormoonihyokkäystä\nkaikki kyllä muuttuu sitten kun saat pienokaisesi\nklo 23:21 | 16.4.2007\nTäällä yksi, jonka äiti hylkäsi, kun olin vuoden vanha (viinan huuruinen elämä vei hänet).\nNyt minulla on neljä tyttöä, joista vanhin jo murrosikäinen. En minäkään mistään naisellisistä ylihömpötyksistä ole piitannut; koskaan ei ole muoti tai vaikka sisustusjutut kiinnostaneet. Mutta iloseni olen omille tytöilleni ostellut esim. kauniita vaatteita jne. Eli heille haluan antaa hyvin paljon (niin materiassa kuin eritoten henkisesti). Nautin siitä, että voin tarjota heille niin paljon.\nklo 23:23 | 16.4.2007\nMinäkin tein valtavasti ihania essumekkoja tyttärelleni kolmen pojan jälkeen ja sain pukeakin pari vuotta.\nSiitä lähtien hän piti vain farkkuja ja oli oikein rempseä tyttö!\nItsekin olen ollut vähän poikatyttö! Mutta ihanan " kaverin" saat tyttärestäsi kunhan hän kasvaa! Minunkin poikatyttö kuitenkin halusi korvikset jo 4v kun yhdellä hoidodda oli! Ja niinpä laitoimme!\nklo 22:17 | 16.4.2007\nUskon nimittäin, että luonto hoitaa homman ja sinä ikään kuin kasvat tytön äidiksi. Eihän pieni vauva vielä vaadi mitään naisellisia juttuja joten sinullakin on aikaa valmistautua.\nT. pojan äiti joka uskoo odottavansa tyttöä:)\nklo 22:55 | 16.4.2007\nIhan yhtä turha kuin pelko siitä ettei osaa rakastaa toista lastaan yhtä paljon kuin rakastaa ensimmäistä.


Ikenet puhtaaksi lehtipuhaltimella – vanhus näytti mallia – Stara\nIkenet puhtaaksi lehtipuhaltimella – vanhus näytti mallia\nViihdeuutiset 30.1.2016, 17:30 · Annukka Heikkilä\nMoni käyttää kätevää lehtipuhallinta kesällä pienen hiekan putsaamiseen jalkakäytävältä, ja syksyisin lehtien puhaltamiseen pois pihalta. Eräs vanhus on keksinyt lehtipuhaltimelle myös hieman poikkeavamman käyttötarkoituksen.\nYouTube-videolla nähdään vanhus, joka käyttää lehtipuhallinta ikeniensä putsaamiseen. Vanhuksella ei ole enää hampaita, mutta hän pitää kuitenkin huolta suuhygieniastaan puhdistamalla ikenet voimakkaalla ilmavirralla.\nVanhus näyttää melko huvittavalta puhaltaessaan lehtipuhaltimella ilmaa suuhunsa. Vanhan miehen väsyneet posket lerpattavat melko voimakkaasti ilmavirran mukana ja saavat kasvot näyttämään vähintäänkin mielenkiintoisilta.


Saumaton lippalakki, jossa T-logo\nSaumattomassa lippalakissa on kolmiulotteinen T-logo edessä ja tyylikkäästi muotoiltu yksiosainen kruunuosa. Erittäin pehmeä villaa muistuttava materiaali on joustavaa, ja sisäpuolen pehmeäksi harjattu hikipanta siirtää hyvin kosteutta. Lippa on kokonaan valmistettu kierrätetyistä muovipulloista. 88 % polyesteriä, 10 % viskoosia, 2 % elastaania.\nKokotaulukko kertoo oman kokosi.


Kanye Westin ja Jeffree Starin suhdejuoru paljastui perättömäksi – WC-pönttöä nuollut TikTok-tähti myönsi – Stara\nKanye Westin ja Jeffree Starin suhdejuoru paljastui perättömäksi – WC-pönttöä nuollut TikTok-tähti myönsi\nViihdeuutiset 12.1.2021, 7:00 · Tim Isokivi\nHiphop-tähti Kanye West erosi taannoin Kim Kardashianista, ja pian eron julki tulon jälkeen sosiaalisessa mediassa levisi huhu tähden uudesta suhteesta. Sen mukaan räppärillä olisi ollut salasuhde androgyynin meikkitaiteilija Jeffree Starin kanssa.\nNopeasti mediassa levinneen juorun laittoi alun perin liikkeelle TikTok-tähti Ava Louise. Nyt hän on kuitenkin tunnustanut keksineensä koko huhun omasta päästään. Louisen mukaan hän keksi juorun saadakseen lisää huomiota itselleen.\n– Koko jutussa ei ole mitään todellisuuspohjaa. Huijasin koko maailman puhumaan jälleen itsestäni, sillä olin vetänyt runsaasti adderallia ja tylsistynyt. Sellaista on olla ikoni. Meillä kaikilla oli hauskaa, eikö niin? Olkaa hyvät meemeistä, Ava Louise kuvaili TikTokissa levinneellä videolla.\nAva Louise on tullut aikaisemminkin tunnetuksi kyseenalaisista julkisuustempauksista. Viime vuonna TikTok-tähti julkaisi videon, jossa hän nuoli vessanpöntön istuinta. Louise väitti kyseessä olleen uusi TikTok-haaste, joskin hän oli tiettävästi ainoa kyseiseen haasteeseen osallistunut henkilö.


Wal-Mart leikkasi vuokra-DVD hintojaan - AfterDawn\nAfterDawn > Uutiset > Wal-Mart leikkasi vuokra-DVD hintojaan\nWal-Mart leikkasi vuokra-DVD hintojaan\nKirjoittaja Jari Ketola @ 11.6.2003 16:44 Kommentteja (11)\nWal-Mart -ketju ilmoitti tiistaina laskeneensa DVD-elokuvien vuokrahintoja. Kuukausimaksu kahden elokuvan samanaikaiselle vuokraamiselle on $15,54. Hinnassa on peräti 18% lasku aikaisemmasta, $18,86 -hinnasta. Vastaavat kuukausihinnat kolmen ja neljän elokuvan samanaikaiselle vuokralle ovat $18,78 ja $21,94.\nWal-Martin uusi hinnoittelu saattaa tehdä ketjusta varteenotettavan tekijän DVD-vuokramarkkinoilla. Tällä hetkellä Internetin kautta toimiva Netflix pitää hallussaan yli 95 prosentin osuutta markkinoista. Wal-Mart -liikkeitä löytyy kuitenkin käytännössä lähes jok'ikisestä kadunkulmasta, jolloin ketju voi kasvattaa markkinaosuuttaan huomattavasti kilpailukykyisin hinnoin.\n<Matsushita kokeilee "piraattivarmaa DVD:tä" Japanissa >Sonera kieltää P2P-ohjelmat ja puolittaa kiinteistöliittymän nopeuden\nkun ois täällä suomen maassakin samanlainen systeemi..\nSiis ymmärränkö oikein että maksamalla 15,54 USD/kk saisin hakea 2 filkkaa vaikka 50 kertaa päivässä kun tuon edelliset samalla takaisin... Kai siinä jokin rajoitus on oltava, yhessäkin kuukaudessa ehtii varmuuskopioida aika läjän pätkiä. 20kpl/pv ainakin rippaa, jos HDD tilaa riittää... Edit: niin ja tietysti pitää olla ko. pulju aika vieressä...\nViestiä on muokattu sen lähettämisen jälkeen. Viestiä on muokattu viimeksi 11.6.2003 @ 19:48\npjh: En ole täysin varma olenko ymmärtänyt oikein, mutta käsittääkseni tuo on 1:1 kopio NetFlixistä eli kiekot tulee postissa perille ja palautetaan etukäteen maksetulla kuorella takaisin. Briteissä vastaavia palveluja on pari ja kun postin kantopäiviä on 6kpl/vko täällä, tulee kuukaudessa maksimissaan noin 20-24 leffaa 3 kiekkoa yhtäaikaa-diilillä.\nNo walmart.com;ssa onkin kerrottu tuo proseduuri juuri noin. Hieman mietyttää onko vuokraleffat aidosti vapaavalintaisia, vai onko heillä jokin vuokralista mistä pitää valita, miten UK;ssa?\nVuokralista on UK:ssa, olikohan tuossa nyt 1700 leffaa valikoimassa. Netflixillä, jonka kanssa siis Wal-Mart kilpailee, on jotain 15,000 leffaa valikoimassa.\nJep, en täsmentänyt tosiaan tuota että posti kiikuttaa Netflix-malliin levyt kotiin ja kotoa takaisin -- oikea sohvaperunan unelma. Käsittääkseni UK-malliin Netflixissä ja Wal-Martissa ruksitaan valikoimasta mielenkiintoiset leffat, ja niitä sitten putoilee postilaatikkoon satunaisesssa järjestyksessä. Jotain yhtä, tiettyä uutuusleffaa siis ei välttämättä saa samantien.\nAivan. Eli listalle asetetaan tärkeysjärjestys kullekin leffalle ja listan yläpäästä ottavat aina ylimpänä olevan leffan joka on hyllyssä ja nakkaavat postiin. Joskus tulee tilanteita, että olet varannut esim. Band of brothersin kaikki 6 kiekkoa, niin tulee ensin kiekko no. 5, sitten no. 2, sitten numero 4, jne :-) Mutta laiskan ihmisen unelma anyway, kiekot tulee ilman DVD-kansia, sellaisissa levyn kokoisissa pienissä muovikoteloissa, yksittäin kirjekuoriin pakattuna ja kirjekuoressa tulee sisällä taitettuna valmiiksi maksettu palautuskuori.\nWalmartissa pitää näköjään listata pätkät "tuhansien" valikoimasta ja ne tulee siinä järjestyksessä kun olet valinnut. Kun kerta posti kuljettaa ja netistä tilataan, niin eihän se "kiska joka kulmassa" mitään auta... edit:typo\nViestiä on muokattu sen lähettämisen jälkeen. Viestiä on muokattu viimeksi 11.6.2003 @ 21:26\n"Kiska joka kulmassa" auttaa lähinnä promoamisessa. Jaetaan esitteitä kassoilla ja pistetään vaikka mukaan $5 alennuskuponki ensimmäiselle kuukaudelle, niin johan saadaan ihmisiä koukkuun. =)\nolet varannut esim. Band of brothersin kaikki 6 kiekkoa, niin tulee ensin kiekko no. 5, sitten no. 2, sitten numero 4, jne :-)\nAjattele jos ei olisi mahdollisuutta varmuuskopioda levyjä, et tietäsi miten WWII päättyi... :)\n[nusnus] [offtopic] Band of brothers:sta (A.K.A. Taistelutoverit täällä suomessa) saa totisesti semmoisen kuvan että jenkit (ilman muita liitoutuneita) ratkaisivat sodan. [/offtopic] [/nusnus]


Nurmijärveläiselle Selen Raiskilalle merkittävä ympäristöpalkinto – "Innostunut ja aktiivinen puheenjohtaja" | Nurmijärven Uutiset\n5.6.2018 09.28 Päivitetty: 5.6.2018 09.30\nNurmijärvelänen Selen Raiskila saa tämän vuoden Keski-Uudenmaan ympäristöpalkinnon luonnonsuojelun hyväksi tehdystä työstä. Ympäristöpalkinnon kunniamaininnan saa Tuusulan kunnanvaltuutettu Ilona Toivanen aktiivisuudestaan edistää uusien luonnonsuojelualuiden perustamista Tuusulan kuntaan.\nRaiskila on toiminut Nurmijärven Luonto ry:n puheenjohtajana vuodesta 2015 alkaen. Häen palkitsemistaan perustellaan sillä, että Raiskila on innostunut ja aktiivinen puheenjohtaja, joka osaa kannustaa myös muita toimimaan luonnon puolesta.\n– Selenin johdolla yhdistys on saanut paljon lisää uusia jäseniä ja aktiivisia toimijoita – hän on järjestänyt muun muassa luontoretkiä ja -tapahtumia, tehnyt maastokartoituksia ja antanut lausuntoja eri hankkeista. Selen tekee arvokasta vapaaehtoistyötä, joka kertoo aidosta omistautumisesta luonnonsuojelulle ja luonnon hyväksi toimimiselle, tiedotteess todetaan.\nPalkinnon myöntää Keski-Uudenmaan ympäristölautakunta. Vuonna 2018 lautakunta halusi palkita erityisesti yksityisen henkilön, yrityksen tai yhteisön, joka on edistänyt toiminnassaan luonnonsuojelua. Palkinnot luovutetaan tilaisuudessa, joka järjestetään 18.6.2018 Nurmijärvellä.


Mikä STEAM? – STEAM IN OULU\nSTEAM on lyhenne sanoista Science, Technology, Engineering, Art and Math. Opetuksessa STEAM tarkoittaa oppiaineryhmien ja teknologian yhdistämistä laajoiksi oppimiskokonaisuuksiksi. Oppilaat ovat mukana niiden rakentamisessa ja opettajien keskeinen yhteistyö on tärkeää. STEAM-opetus onnistuu parhaiten, kun se on osa koulun opetussuunnitelmatyötä. STEAM-opintokokonaisuudet voivat pitää sisällään mitä tahansa oppiaineita. Esimerkkejä eri monialaisista oppimiskokonaisuuksista löytyy STEAM-opinpoluista, joissa on neljä osa-aluetta: askartelu ja rakentelu, tutkiminen ja innovointi, koodaus ja ohjelmointi ja digitaalinen valmistaminen.\nSTEAM-opetuksessa pedagogiikka on aina tärkeintä ja tärkeää on myös teknologian hyödyllinen käyttö osana opetusta. Laitteet ja ohjelmat tasaavat oppilaiden eroja, esimerkiksi oppilas, jolla ei ole hienomotorisia taitoja voi tehdä suunnitelmiensa mukaisen työn laitteen avulla. Laitteiden ja digitaalisuuden hyödyntäminen opetuksessa yleensä motivoi oppilaita opiskelemaan. Eräskin englannin opetusta kammonnut oppilas opiskeli innoissaan englantia, kun hän suomensi 3D-suunnitteluohjelman englanninkielisiä ohjeita. Usein käykin niin, että STEAM-projekteissa opitaan sellaisiakin asioita, joita ei suunniteltu tai aavistettu.\nMonipuolisten, luovien ja avoimien teknologiarikasteisten oppimisympäristöjen (makerspace) suunnitteluun ja luomiseen kannattaa ottaa oppilaat mukaan. Oppilaat kokevat oppimisympäristön omakseen ja kiinnittyminen kouluun kasvaa. Oulun kouluilla onkin upeita oppimisympäristöjä, joille oppilaat ovat keksineet nimet kuten Värkkäämö, Koklaamo ja Tuunaamo.\nMitä STEAM siis on? Se on oppilaslähtöistä, kokeilevaa ja yhteisöllistä oppimista, jonka avulla koulun toimintakulttuuria voidaan parantaa yhdessä tekemisen ja oppimisen näkökulmasta. Jokainen koulu luo itse STEAM-käytänteensä, mutta mikään koulu ei ole yksin. STEAM-koulujen verkosto jakaa osaamistaan toisilleen. Mitä sinun koulusi STEAM-opetus voisi olla?\nKuvassa on kuvailtu steam opinpolun eri osa-alueet


Minne menet, opintotuki? | Jarno Lappalainen\nHallitus kävi tänään puoliväliriihessään puimassa hallitusohjelman etenemistä kautensa puolivälissä. Tämä oli tuon arvioinnin ja sen johdosta tehtävien päätösten ensimmäinen näytös ja seuraavan kerran koko hallitus kokoontuu päättämään valtion rahankäytöstä kehysriiheen kuukauden päästä maaliskuussa.\nOpiskelijajärjestöjen kampanjailmettä opintotuen puolesta\nMonia opiskelijoita kiinnosti puoliväliriihen alla opintotuen tulevaisuus. Viime vuoden kehysriihessäänhän hallitus päätti perustaa työryhmän opintotuen rakenteen kehittämiseksi. Työryhmän ei pystynyt tuottamaan lopullista ehdotusta, sillä suurin osa työryhmään osallistuneista ei suostunut esittämään omaa malliaan tai kannattamaan mitään esitettyä mallia. Loppupeleissä toisen ja korkea-asteen opiskelijajärjestöt sekä valtiovarainministeriö olivat ainoat, jotka kykenivät tuottamaan malleja opintotuen rakenteen kehittämiseksi. Opiskelijajärjestöjen mallia tukivat vasemmistoliiton ja vihreiden edustajat työryhmässä, kun taas valtiovarainministeriö esitti koulutuksellisen tasa-arvon kannalta tuhoisaa opintotuen korvaamista kokonaan lainalla.\nKovin montaa ajatusta aiheeseen liittyen ei puoliväliriihen tiedotustilaisuudesta irronnut, mutta puoliväliriihen tiedotteessa asiasta on lyhyt maininta:\n”Keskimääräisiä opintoaikoja lyhennetään ja opiskelijoiden keskimääräistä valmistumisikää alennetaan parantamalla opintotuen kannustavuutta sekä opiskelun ja valmistumisen nopeuttamista tukevilla toimilla.”\nNähtäväksi jää, mitä tämä lopulta tarkoittaa. Ainakin jonkinasteista optimismia herättää maininta opiskelun ja valmistumisen nopeuttamista tukevista toimista. Arhinmäki viittasi näihin puoliväliriihen tiedotustilaisuudessa mainitsemalla ainakin lukukausien pidentämisen, jotta suurempi osa vuodesta hyödyntää opetuskäytössä. Näin itsekin opiskelevana voin allekirjoittaa, että ajatus on hyvä. Aiheen tärkeyttä havainnollistaakseni mallinsin graafisesti (alla) omaan kokemukseeni pohjautuvaa – ja luullakseni aika tyypillistä – opintojen tuntimäärän jaksottumista arkipäiville lukukauden aikana. Käyrät näyttävät jokaisen ay-edunvalvojan painajaiselta etenkin, kun otetaan huomioon, että opintojen ohella suuren osan täytyy elääkseen tehdä myös ansiotöitä.\nEsimerkki opintojen jaksottumisesta kevätlukukaudelle Aalto-yliopistossa\nOpintotukea ei kuitenkaan todennäköisesti voida tässä taloustilanteessa kehittää sellaiseen suuntaan, että se merkittävästi lisäisi opiskelijan toimeentuloa ja siten vähentäisi työnteon tarvetta. Siksi opintotuen kehittäminen tässä yhteydessä ”kannustavammaksi” onkin omiaan herättämään huolta ja huhuja. Eikä syyttä. Opintotuen kannustavuuden lisääminen on nimittäin tupannut olemaan uuskieltä, jolla tarkoitetaan opintotuen heikentämistä. Tästä nähtiin esimerkki muun muassa silloin, kun opetus- ja kulttuuriministeriö poisti oikeuden nostaa pelkkää opintotuen asumislisää kesäaikana siten, että asumislisän käyttäminen ei kuluttanut rajattuja opintotukikuukausia. Tuon monien toimeentuloa heikentäneen muutoksen tarkoitukseksihan kuvattiin ”kannustaa opiskelijoita käyttämään opintotukea kokonaisuutena, jotta opintotuen taso olisi riittävä turvaamaan opintojen aikaisen toimeentulon”.\nHyviäkin keinoja kannustavuuden lisäämiseen toki on, kuten opiskelijajärjestöjen syksyisessä esityksessä oleva vuosittainen lainakannustin tai Ville Niinistön blogissaan mainitsema opintolainojen osittainen anteeksianto valmistumishetkellä. Myös opintotukiasioista vastaava kulttuuri- ja urheiluministeri Arhinmäki on jo ilmoittanut blogissaan vastustavansa jyrkästi esimerkiksi lainapainotteisuuteen siirtymistä, mutta uskoo asiasta käytävän vielä kova vääntö kehysriihen yhteydessä.\nOpintotukea ja opiskelijoita varjostavat tummat pilvet eivät siis puoliväliriihen tuloksena kokonaan kaikonneet. Asia tullee olemaan kiistakapula vielä jatkossakin eikä opiskelijoiden tai sivistyksellisistä oikeuksista välittävien kannatakaan vielä huoahtaa helpotuksesta. Onneksi kaikilla on mahdollisuus vielä vaikuttaa asiaan esimerkiksi osallistumalla yliopisto- ja amk-opiskelijoiden järjestöjen SYL:n ja SAMOK:n koordinoimaan mielenosoitukseen 20.3. Itse aion ainakin mennä paikalle varmistamaan, että riittävä opintotuki ja koulutuksellinen tasa-arvo kuuluvat jatkossakin kaikille suomalaisille.\n28.02.2013 klo 22:00\n« Lukukausimaksuseikkailu tulisi Suomelle kalliiksi


tekniikka Archives - Sivu 2 10:stä - Kemikaalicocktail\nCosmEthics suosittelee käyttäjille erilaisia kosmetiikkatuotteita. Ehkä olet miettinyt, mihin tuotesuosittelu perustuu?\nKirjoittanut Noora Shingler 14. maaliskuuta 2016 kello 21:45\nOdottaako sinunkin nurkissasi kasa vaatteita ja asusteita, jotka pitäisi roudata kirppikselle? Vastaus on Zadaa, uusi appi, joka yhdistää ihmisten vaatekaapit parilla klikkauksella.\nPuhelinmaailman tiedostavin toimija Fairphone ei kilpaile iPhonen kameran kanssa kuvanlaadussa, mutta on kaiken kaikkiaan kelpo kännykkä — kunhan ruudun kosketusongelmista päästään.\nKumpi kannattaa hankkia, mehulinko vai -puristin? Puristin säilyttää ravinteet paremmin, mutta ainakin itselläni testissä olleista laitteista linko vei voiton kätevyydessä.


Helmiä & Liljoja: Marraskuun tunnelmia\nKynttilät palaa nyt lähestulkoon joka hetki, kun täällä kotitorpassa ollaan. Rakastan niiden tunnelmaa, rakastan sitä tuoksua, mikä tulee niiden sytyttämisestä.\nPönttöuuneissa rätisee tulet, hiihdän villapaidassa ja villasukissa.\nNautin joka hetkestä, kun saan olla kotona.\nPehmeät karvapallerot pyörii jaloissa, tekemässä tassunjälkiä sydämiin.\nVirittelen valosarjoja, haaveilen ostosreissusta esim. Clas Ohlsonille, josta saisi lisää kieputeltavaa ikkunoihin, kuistille, pihalle. Maaseudulla pimeys laskeutuu ihan erilailla päälle, kuin kotikatujen katulamppujen loisteessa, mutta olen oppinut nauttimaan siitäkin, tuntuu tunnelmalliselle.\nIhailen rauhoittuvaa luontoa, sitä kauneutta, mikä hillityissä syksyn sävyissä hohkaa.\nTänään saatiin pieni valkoinen lumihuntu luonnon peitoksi, se aiheuttaa aina onnellisuuskohtauksia.\nPihatyöt on mallillaan ja työt vähenee sitäkin kautta, ellei satu tulemaan kovin runsasluminen talvi.\nElämä keskittyy enemmän sisälle ja kotiin, arki rauhoittuu.\nJa kuitenkin kynttilöiden loiste ja tunnelmavalojen hohde tuo arkeen jotain juhlavaa, erityistä tunnelmaansa.\nMarraskuu on ihana.\nLähettänyt S klo 11/01/2016\nTunnisteet: Kissat, Koti, Rakkautta luontoon


Uusi esimies *TÄYNNÄ* – Etelä-Pohjanmaan kauppakamari\nUusi esimies *TÄYNNÄ*\nAika: 11.9.2018 klo 8:45 - 16:00\nPaikka: Seinäjoki Areena, Kirkkokatu 23, B-halli, Kuvaja-kabinetti, 2. kerros.\nIlmoittaudu viimeistään 4.9.2018\nKouluttaja: Henrietta Aarnikoivu\nKenelle Tuoreille esimiehille tai tehtäviin siirtyville, ei ole pahitteeksi myöskään pitempään toimineille esimiehille\nMitkä ovat johtamisen tärkeimmät työkalut ja miten toimii menestyvä ja menestystä tuottava esimies? Miten huomioidaan konkreettisesti alaisten yksilöllisyys arjen esimiestyössä? Näihin ja muihin kysymyksiin saat vastauksia käytännönläheisessä Uusi esimies- Asiantuntijasta esimieheksi -valmennuksessa.\n”Henrietta on erinomainen kouluttaja ja hänellä on selkeä ulosanti ja hyvät esiintymistaidot. Oman lisänsä koulutukseen toi Henrietan omakohtainen vahva kokemus esimiestyöstä. Kerrankin kouluttaja joka jaksoi pitää mielenkiinnon koko koulutuspäivän ajan. Mukaan saatu materiaali on myös hyvä.”\n”ISO KIITOS Henrietalle. Päivä oli todella antoisa, oli äärimmäisen mielenkiintoista kuulla oikeita tapauksia tosielämästä. Henrietan kaltaista asiantuntijaa on ilo kuunnella, eritoten koska hän tietää mistä puhuu.”\n”Henrietta on suorapuheinen ja innostava kouluttaja. Häntä kuuntelee jatkossakin mielellään ja hän osaa luoda luottamuksellisen ja avoimen ilmapiirin sekä rohkaisee osallistujia keskusteluun.”\nKouluttajana toimii ratkaisukeskeinen valmentaja, YTM Henrietta Aarnikoivu, ProTulos Oy. Henrietta on ProTulos Oy:n perustaja. Hänellä on lähes 20 vuoden kokemus esimiehenä ja esimiestyön sekä johtamisen kehittäjänä. Puhujana ja valmentajana hänen onnistumisestaan kertovat erinomaiset asiakaspalautteet ja uskolliset asiakkaat.\nEdellinen Edellinen koulutus: WEB: Hallitse isot aineistot Excelillä\nSeuraava Seuraava koulutus: Kirjanpitäjän päivä


Yleiset asiasanastot saatavana nyt myös avoimena datana | Digitaalinen kirjasto\nJulkaistu 19.5.2011 , kirjoittanut\nKategoria(t): Digitaalisen kirjaston palvelut, Tiedonlähteet ja tiedonhaku. Kirjoittaja: . Lisää kestolinkki kirjanmerkkeihisi.\n5 thoughts on “Yleiset asiasanastot saatavana nyt myös avoimena datana”\n19.5.2011 klo 23:38 mace sanoi:\nHienoa, tämä on hyvä uutinen. Mitäs hauskaa keksittäisi näillä eväillä? Ensimmäiseksi voisi vaikkapa kertaheitolla ja ikuisiksi ajoiksi ratkaista sen kiusallisen ongelman, että kirjaston aineistotietokannan tietueiden asiasanoihin on livantanut kirjoitusvirheitä. Asian ratkaisemiseen ei pitäisi mennä montaakaan tuntia, luottelointityökalua muuttamalla tai kenties rakentamalla vähän lisätyökaluja tarkistamiseen.\n20.5.2011 klo 8:09 Leena Saarinen sanoi:\nTuota ideaa kyllä kannatan. Jos ei YSAa ole vielä integroitu luettelointityökaluun niin jo olisi aika! Paitsi että kirjoitusvirheet vähenisivät, niin eiköhän tuo myös nopeuttaisi työntekoa.\n25.6.2011 klo 18:29 mace sanoi:\nPäivitysilmoitus: Vaskin asiasanat, jotka eivät ole YSAssa « Riippumaton asiantuntija\nPäivitysilmoitus: Vaskin asiasanat, jotka eivät ole YSAssa « Vaski-kirjastojen tiedotteet


Tiedonhallinta: Työn johtaminen Teams-ympäristössä (koulutus 2/2) | Digiturvamalli.fi\nPikaintro tiedonhallintatyöhön suoraan Teams-ympäristössä\nTiedonhallinta: Työn johtaminen Teams-ympäristössä (koulutus 2/2)\nHahmota organisaationne nykytilanne ja etene tehokkaasti paremmaksi\n(Osa 2/2): Käymme läpi tiedonhallintalain tärkeimmät vaatimukset sekä step-by-step -suunnitelman, jolla vaatimukset otetaan haltuun omassa toiminnassa.\nDigiturvamalli on hallinta- ja johtamisjärjestelmä, jolla organisoidaan digitaalisen turvallisuuden toimenpiteet.\nTämä on osa 2/2 webinaarikoulutussarjassa, jossa käymme läpi konkreettisesti Digiturvamallin hyödyntämistä julkishallintoa koskevan tiedonhallintalain vaatimusten täyttämiseksi.\nTämä webinaari jatkaa teknisempään käsittelyyn. Demoamme käytännössä mm. tiedonhallintamallin rakentamisen ensimmäisiä askeleita Digiturvamallissa. Ensimmäinen osa käsittelee yleisemmin lain vaatimuksia ja oman työn priorisointia.\n1. Digiturvamallin käyttöönotto Teamsissa\nPääelementit (prosessit, varannot, aineistot) valmiin sisältörungon avulla\nTyön jalkautus ja ylläpito\n3. Vastuiden jakaminen\n4. Tiedonhallintaan liittyvä raportointi\nLainmukaisuuden sisäinen raportointi\nTiedonhallinta: Lain vaatimukset ja suunnitelma (koulutus 1/2)\n(Osa 1/2): Käymme läpi tiedonhallintalain tärkeimmät vaatimukset sekä step-by-step -suunnitelman, jolla vaatimukset otetaan haltuun omassa toiminnassa.


Tassunjälkiä sydämessä: Kakutus\nJatketaanpa sitten kuulumisten päivittelyä viime viikolta tähän viikkoon.\nUudet verhot ja muuta pientä Malmilta shoppailtuani jatkoin Tikkurilaan ja siellä koinkin hyytäviä hetkiä, kun sain seistä yhdellä Vantaan varmasti vilkkaimista dösäpysäkeistä n. 45 minuuttia, kun neljä tai viisi vuoroa jäi välistä. Aloin aavistella jonkin olevan vialla, kun ensimmäisen vartin aikana pysäkin ohitti tasan yksi dösä (väärä), kun normaali tahti on luokkaa 2-3 minuutissa. Lopulta meitä ahtautuikin yhteen bussiin ainakin kolmen vuoron edestä matkustajia ja jurputus oli sen mukainen. Toisaalta moni oli olosuhteiden pakosta heittäytynyt hyvinkin sosiaaliseksi ja itsekin sain kuulla vieressäni istuneelta 1,5 tuntia Jumbosta Tikkurilaan matkanneelta mummolta syyn liikenteen tökkimiseen: isoilla moottoriteillä sattuneet kolarisumat. Siinä kohtaa oma ärtymys väistyi ja mieleen syttyi huoli tuiskussa Vantaata kohden matkanneesta S:stä. Huoli kohosi nopeasti vielä aivan uusiin sfääreihin, kun poika ei vastannut puhelimeen. Onneksi kyseessä oli kuitenkin vain jokin yhteyskatkos, mutta kylläpä ehdin säikähtää, että jotain on sattunut!\nViikonloppu kului siis pitkästä aikaa S:n seurassa. Ykkösellä ja kakkosellakin Vantaan vierailijat olivat harvinaista herkkua - nyt en muista, koska viimeksi olisin viettänyt viikonloppua yksin (ja tehokkaasti tai vaihtoehtoisesti aivan nollaillen). Nyt olin kuitenkin niin väsynyt koko tenttistressistä, etten jaksanut järkätä mitään ihmeellisempää ohjelmaa - mitä nyt lauantaina S:n toiveesta poikettiin Jumbossa. Hyvään ruokaan sen sijaan jaksoimme panostaa ja kokeilin mm. ensimmäistä kertaa elämässäni karppia täytekakkua, jollaista olin ajatellut väkertää parin viikon kuluttua koittaville Taikan 1-vuotissynttäreille.\nPohja onnistui hienosti ja oli kostuttamattakin oikein muhevaa, mutta makeutusaineena käyttämäni Stevia - hyi että! Steviassa on ikävä sivumaku (olkoonkin kuinka luonnollista ja terveellistä hyvänsä) ja tällaiseen kakkuun se ei sopinut lainkaan.\nTäytteenä oli kermarahkaa, aprikoosipilttiä ja 70% minttusuklaata, joista viimeisin maistui ehkä\nturhan voimakkaasti etenkin ensimmäisellä maistelukerralla, kun maut eivät olleet vielä tasaantuneet. Jos joku tietää hyvän karpin tai ei-karpin suklaakakun täytteen (mielellään vaikka tuohon aprikoosiin sopivan), niin saa vinkata!\nSunnuntaina pojat sitten suorittavat läpsystä vaihdon ja O tuli tänne viettämään maanantaista pekkaspäiväänsä. Kukkakimpun kera. Ihan vain, koska emme olleet nähneet seitsemään päivään (= "iiiik" / "awww" / oksennus - pick yours!).\n... leivottiin vähän lisää...\nSain kuulla vasta yhdeksän maissa illalla, että juuri sunnuntaina vietettiin Runebergin päivää (aika mikä yleissivistys?), joten kipitimme äkkiä lähikioskille hakemaan tarvikkeet niihin kuuluisiin torttuihin. Olivat juuri niin hyviä kuin muistinkin ja taikina ehkä parasta kaikista! Sitähän pitää aina maistella jo ihan laaduntarkkailun nimissä!\nMaanantainakin sitten yllättäen leivottiin.\nOlin jo pidempään halunnut testata voileipäkakun onnistumista karppipaahtoleivillä (Skarppi). Tuomio: älkää kokeilko tätä kotona! Ilmeisesti noissa on sen verran gluteenia tai jotakin muuta sidosainetta, että leipä muuttui kakun sisällä lähinnä kumimaiseksi. Siinä meni sitten sekin hieno visio. Pitäisi varmaan leipoa leivät ihan alusta saakka, jos karppia kakkua havittelisi, mutta ihan niin viitseliäs en sentään taida olla.\nTämä viikko oli opiskelujen suhteen aika rankka, sillä lukujärjestykseen merkityt päivät venyivät lähes poikkeuksetta aamukahdeksasta iltapäiväkolmeen, -neljään saakka. Energisen teinikoiran omistajana katsoin viisaimmaksi skipata kaikki turhimmat aamuluennot ja osallistua pakollisten leikkelyiden ja farmakodynamiikkaharjoituksen lisäksi vain tärkeimmille. Patologian obduktiot siis jatkuivat ja pikku hiljaa alkaa jonkinlainen rutiini ja ymmärrys obduktiotekniikoiden (siis miten ja missä järjestyksessä irrotetaan mikin elinjärjestelmä mitään tärkeää unohtamatta ja tuhoamatta) päälle syntyä. Onneksi, sillä jäljellä on enää neljä avausta ennen opiskelijoiden keskuudessa pelättyä koitosta - koeobduktiota, jossa pitäisi osata mm. kaikesta kaikki.\nFarmis on puolestaan ylittänyt odotukseni. Toki sekaan mahtuu myös kuivaa asiaa eri lääkeaineista ja niiden vaikutusmekanismeista, mutta toisaalta koko aihepiiri on kaikessa käytännönläheisyydessään varsin mielenkiintoinen. Etenkin kaikilla niillä luennoilla, joilla luennoitsijat ottavat esiin nimenomaan kliinisen työn käytäntöjä. Nyt olen ehkä ensimmäistä kertaa koko opiskelujen aikana joutunut kuvittelemaan saanut kuvitella itseni klinikalle määräämään lääkkeitä, pohtimaan niiden yhteisvaikutuksia ja perustelemaan turhien antibioottikuurien järjettömyyttä lemmikinomistajille. Sen edelleen hieman hämmentävän, mutta kiitollisen "minusta todella tulee eläinlääkäri" -ajatuksen lisäksi on pikku hiljaa alettava pohtia myös millainen eläinlääkäri minusta tulee. Millainen haluan olla valmistuttuani.\nSe, jos mikä on mieltä kutkuttelevaa ja motivoivaa!\nKategoriat: arkea, eläinlääketieteellinen, karppaus, leivonta, opiskelu\nAnonyymi 13. helmikuuta 2012 klo 12.26\nLuin monta kertaa, että "kaktus" - senkin jälkeen kun näin kuvat kakuista ja muista leivonnaisista :D Heinosti koristeltu voileipäkakku!\nNea 13. helmikuuta 2012 klo 15.00\nMä itse asiassa tein samoin, kun luin tätä kommenttia :D Tänks!\nAnonyymi 13. helmikuuta 2012 klo 18.30\nMoi! Ei kyllä liity tähän postaukseen mitenkään, mutta sellanen kysymys että saiko moni sun opiskelijakavereista oman alan töitä kesäks jo ykkösellä tai kakkosella? :)\nNea 13. helmikuuta 2012 klo 18.45\nRiippuu siitä, mikä lasketaan "oman alan töiksi" ja mikä on "moni" :) Käytännössä meistä aika moni työllistyi siementämään ykkösen ja kakkosen jälkeen, viime kesänä jonkin verran jengiä teurastamoille tarkastusapulaisiksi. Mä itse kiersin ykkösellä aika monta pk-seudun eläinklinikkaa ja kyselin töitä, mutta aika nihkeää oli. Jos klinikalle halajaa, kannattaa hakea ehkä pienemmille paikkakunnille ja ensin vaikka vapaaehtoiseen, palkattomaan harjoitteluun joka saattaa sitten poikia kesätyöpaikan :) Näin tiedän useamman tehneen.\nOkei :) Aattelin vaan että ei välttämättä sit tarvi ihan masentua jos ei tärppää..\nNea 13. helmikuuta 2012 klo 22.16\nJoo, älä missään tapauksessa! Useimmat klinikat ottavat mieluummin hiukan vanhempia, kliinisiä tietoja ja taitoja jo hiukan karruttaneita opiskelijoita, joten heitä vastaan kilpaillessa ykkösten ja kakkosten asema on hiukan heikompi. Pikkuklinikoilla ja syrjäisemmissä paikoissa ei ehkä niin moni muu opiskelija tajua käydä tyrkyttämässä itseään, niin niihin voi päästä helpommin.\nAi niin ja koe-eläinhoitajaksi voi myös päästä kakkosen jälkeen esim. Meilahteen. Ja YES:n hevossairaala taitaa tänäkin vuonna hakea osaksi kesää varsasittereitä töihin. Tsemppiä, muistan vielä elävästi itsekin ekan kesän kesätyöstressini!


Taivu hyvään oloon - kokeile trendilaji ChiBallia | Terveys | Iltalehti.fi\nTaivu hyvään oloon\nAnu Virtanen halusi löytää liikuntalajin, joka olisi yhtä aikaa sekä tehokas että rentouttava. Hän kokeili ChiBallia.\nChiBall-tunneilla stimuloidaan kehon energiakanavia.\nKuka: Anu Virtanen\nAmmatti: Fysioterapian opiskelija\nLiikuntatausta: Harrastaa tanssia. Ohjaa itse muun muassa spinning-, venyttely- ja aerobictunteja.\nVähentää stressiä ja päänsärkyä.\nVähentää lihasjännitystä etenkin selän, hartian ja niskan alueella.\nParantaa ryhtiä, toimintakykyä ja unen laatua.\nChiBallin lisäksi muita kokonaisvaltaiseen hyvään oloon tähtääviä lajeja ovat:\n- Erilaiset joogat\nHimmeästi valaistussa salis-\nsa soi lempeä musiikki. Ohjaaja selostaa rauhallisella äänellä seuraavaa liikettä. Välillä kuuluu suhahdus, kun jonkun sukka osuu lattiaan tai joogamattoon.\nChiBall-tunti alkaa hitailla, keskittymistä ja läsnäoloa vaativilla liikkeillä, jotka venyttävät vartaloa ja stimuloivat hengitystä. Kun käteen sopivaa aromaterapeuttista palloa liu'utetaan rauhallisesti kasvojen ohi, saattaa aavistaa häivähdyksen siitä tulvahtavaa tuoksua. Oliko se sitruunaruohoa, kanelia vai sittenkin laventelia?\nVantaalainen Anu Virtanen osallistuu ensimmäistä kertaa ChiBall-tunnille.\n- Valitsin violetin pallon spontaanisti ja tarkistin, että sen tuoksu miellytti minua. Violetti pallo rauhoittaa ja edistää intuitiivista ajattelua. Tunsin oloni rauhalliseksi tunnin jälkeen, mutta tunnetta ei ehkä voi laittaa pelkästään pallon piikkiin, Anu pohtii jälkikäteen.\nAlun rauhallisten liikkeiden jälkeen ChiBall-tunti jatkuu hieman rytmikkäämmillä liikkeillä. Tämän jälkeen siirrytään joogaharjoituksiin. Tunnin pilates-osuus puolestaan vahvistaa keskivartaloa eli kehon sisäistä korsettia. Pallo toimii edelleen liikkeiden apuna.\n- Odotin tunnilta rauhallista tahtia ja tehokkaita staattisia keskivartalon harjoitteita, ja sellaisia sain. Kaikki harjoitukset olivat vaativia, mutta kuitenkin sellaisia, että ne sopivat myös aloittelijalle, Anu iloitsee jälkikäteen.\nHarjoituksissa käytetään juuri sitä varten kehitettyä palloa.\nLajin parasta antia olivat hänen mielestään tunnin päättävät rentoutumisharjoitukset ja meditaatio.\n- Oli ihanaa tyhjentää mieli ja maata rentona.\nTunnin jälkeen Anu tunsi olonsa ihanan kevyeksi ja rentoutuneeksi.\n- Vielä illalla kotona sain haettua saman rennon olon, jonka olin tuntenut tunnin jälkeen, hän kuvailee.\nAnu suunnittelee jatkavansa ChiBall-tunneilla käymistä kerran viikossa. Hän kiinnostui lajista muutama kuukausi sitten, kun hän luki ChiBallista lehtijutun. Myöhemmin hän huomasi, että tutun kuntokeskuksen valikoimiin oli tullut ChiBall-tunteja, ja päätti testata lajia.\nAnu haluaa sisällyttää viikoittaiseen kuntoiluohjelmaansa yhden rauhallisen tunnin, jossa treenataan vartalon syviä lihaksia, kuten lantionpohjan lihaksia. Aiemmin Anu on harrastanut samassa tarkoituksessa astangajoogaa. Lisäksi hän on kokeillut pilatesta ja hathajoogaa.\nAnun mielestä tunnin parasta antia ovat rentoutumisharjoitukset ja meditaatio.\n- ChiBall on mielestäni yhtä vaikeaa kuin pilates tai hathajooga, mutta helpompaa kuin astangajooga, hän vertaa lajeja.\nAnun mielestä ChiBallissa on positiivista aloittelijan kannalta se, että tunti sisältää erilaisia osioita.\n- Erilaiset liikesarjat ja staattiset harjoitukset pitävät mielenkiintoa yllä.


Mitä on open access? - Open access - LibGuides at Tritonia\nOpen access: Mitä on open access?\nOpen access (OA) - tieteellisen tiedon avoin, vapaa saatavuus ja levitys\nAPC (Article Processing Charge) - open access lehtien kirjoittajamaksu\nCreative Commons (CC) -lisenssi - toimivat tekijänoikeuden rinnalla antaen keinon muokata omien teosten käyttöehtoja omiin tarpeisiin sopiviksi.\nDigital Object Indentifier (DOI) - elektronisille dokumenteille annettava pysyvä tunniste.\nEmbargo - Kustantajan asettama julkaisuviive\nGold open access - tieteellisen artikkelin julkaiseminen kirjoittajamaksua perivässä OA-lehdessä lehdessä\nGreen open access - tieteellisen julkaisun rinnakkaiskopion tallentaminen yliopiston tai korkeakoulun omaan avoimeen julkaisuarkistoon\nHybrid open access - kirjoittajan mahdollisuus ostaa artikkeli avoimeksi tilausmaksullisessa julkaisussa\nLibre open access - vapaan pääsyn lisäksi käyttöoikeuksia creative commons lisenssien kautta\nSherpa/romeo - palvelu, joka sisältää useimpien kustantajien ja lehtien kannan rinnakkaisjulkaisemiseen\nPost-print - arvioijien kommenttien perusteella muokattu viimeinen taittamaton versio julkaisusta\nPre-print - artikkelin versio, joka ei ole käynyt läpi vertaisarviointia\nRinnakkaistallentaminen / rinnakkaisjulkaiseminen - julkaisu saatetaan avoimeen verkkokäyttöön esimerkiksi korkeakoulun omassa julkaisuarkistossa.\nKlikkaa korkeakoulusi logoa avataksesi linkin!\nAvoimen julkaisemisen muodot\nMitä on avoin julkaiseminen eli Open Access (OA)?\nOpen Access (OA) tarkoittaa tieteellisen tiedon avointa, vapaata saatavuutta ja levitystä.\nOpen Access -julkaiseminen on digitaalinen julkaisutyyli, joka mahdollistaa tieteellisen julkaisun avoimen saatavuuden niin tieteellisen yhteisön, kuin suuren yleisön keskuudessa. OA -julkaisuja voi lukea, kopioida, tulostaa, linkittää ja käyttää ilmaiseksi ja esteettömästi.\nOA-julkaisujen saatavuudesta voidaan erottaa Gratis OA ja Libre OA, jotka viittaavat julkaisun käyttöoikeuksiin l. rajataanko julkaisun avoin saatavuus julkaisun lukemiseen ja tulostamiseen (Gratis OA), vai sisältyykö julkaisun hyödyntäminen laajemmat käyttöoikeudet (Libre OA) Creative Commons -käyttölisenssillä.\nKultainen tie avoimeen julkaisemiseen\nKultainen tie avoimeen julkaisemiseen (golden OA) tarkoittaa tieteellisen artikkelin julkaisemista kirjoittajamaksua perivissä lehdissä. Kyseessä on OA-lehti, jonka toimintaperiaatteena on avoin saatavuus ilman tilaajamaksua. Kustannukset katetaan kirjoittajamaksuilla (article processing charge APC).\nVihreä tie avoimeen julkaisemiseen\nOpen Access.-julkaisemisen vaihtoehtoinen tapa on ns. vihreä tie avoimeen julkaisemiseen (green OA), joka tarkoittaa tieteellisen julkaisun rinnakkaiskopion tallentamista yliopiston tai korkeakoulun omassa avoimessa julkaisuarkistossa.\nRinnakkaistallentaminen/rinnakkaisjulkaiseminen ei ole sama asia kuin julkaiseminen Open Access -lehdessä, mutta rinnakkaisjulkaisemisella on myös omat etunsa artikkelin näkyvyyden ja sitä kautta vaikuttavuuden lisäämisessä.\nRinnakkaisjulkaisu on yleensä AAM (author´s accepted manuscript), final draft tai post print -versio, joka tallentaan organisaation julkaisuarkistoon avoimesti saataville. Ennen artikkelin rinnakkaisjulkaisemista tulee olla tietoinen kustantajan mahdollisesti asettamista embargo-ajoista (yleensä 6-24kk) ja muista avoimeen julkaisemiseen liittyvistä luvista.\nHybridijulkaisemisella (hybrid OA) tarkoitetaan kustantajan artikkelin kirjoittajalle tarjoamaa mahdollisuutta ostaa artikkeli avoimeksi tilausmaksullisessa julkaisussa. Nykyään useat arvostetut tiedelehdet keräävät tilausmaksujen lisäksi open access tai APC (article processing charge) -kirjoittajamaksun, jos tutkija haluaa artikkelinsa avoimeksi (ns. hybrid open access, hybridijulkaiseminen). Yliopistot ja tutkimusrahoittajat eivät suosittele hybridijulkaisemista. Esim. Suomen Akatemia toteaa avoimen julkaisemisen linjauksessaan että, ”hybridijulkaiseminen on vain välivaiheen ratkaisu ja osa siirtymäkautta matkalla täysin avoimeen julkaisemiseen”. Suomalaista tiedeyhteisöä edustava FinELib-konsortio pyrkii neuvotteluilla siihen, että tiedeorganisaatioiden maksamat lehtien tilausmaksut kattaisivat jatkossa organisaatioiden tutkijoiden open access -kirjoittajamaksut. Ostaessasi artikkelisi avoimeksi hyödynnä FinELibin neuvotteluissa sovitut OA-edut:\nArtikkelin julkaiseminen avoimena American Chemical Societyn lehdissä\nArtikkelin julkaiseminen avoimena Elsevierin lehdissä\nVäitöskirja, Hanken, 2014.\nVideoita open accessista\nAvoin tiede ja tutkimus -käsikirja\nOpen Access - avoin julkaiseminen (Aalto yliopisto)\nUNESCO'S Open Access (OA) Curriculum\nNext: Miksi open access? >>\nLast Updated: Jul 31, 2019 4:46 PM


Helsingin Sanomien shakkipalstan puolesta - Adressit.com\nNäinä aikoina, kun shakki on Suomessa monin tavoin nousussa, shakin osuutta pitää mielestämme pikemminkin lisätä kuin vähentää!\nAdressi luovutettiin 20.11.2009 Helsingin Sanomien päätoimittaja Janne Virkkuselle. Jätän adressiin edelleen auki, ja jos allekirjoituksia tulee vielä runsaasti, niin ne toimitetaan eteenpäin. Kiitokset kaikille allekirjoittajille!\nAdressi toimitetaan Helsingin Sanomille 20.11.2009. Lehden uudistusta voi kommentoida blogissa: http://blogit.hs.fi/HS120vuotta/\nAdressin allekirjoittajina ovat mm. seuraavat suomalaiset kärkipelaajat:\nMarko Tauriainen Ota yhteyttä adressin tekijään\nAllekirjoittamalla tämän adressin annan luvan siihen, että Marko Tauriainen voi luovuttaa tällä lomakkeella antamani tiedot päätöksentekijöille.\nLisää adressi "Helsingin Sanomien shakkipalstan puolesta" tähän luetteloon


Miley Cyrus Meikit peli\nMiley Cyrus on näyttelijä ja laulaja, joka pelaa päähenkilö merkkiä televisiosarjassa Hannah Montana. Tässä pelissä, sinun täytyy muodostavat näyttelijä tilaisuudessa, jonka haluat (konsertti, puolue, Gala). Sinun täytyy valita meikki ja tarvikkeet haluat. Oikealla kuvakkeet kaikki elementit, joita voit muokata. Huulet, silmät, silmäripset, kulmakarvat, posket, hiukset, hiusten väri, ja ihon väri. Voit laittaa koruja ja tarvikkeet, kuten korvakorut, lasit, kaulakoruja ja tiara hänen päänsä.\nTämä peli on pelattu 14118 kertaa verkossa. Ranking 1489 ja parhaat nettipelit.\nArvosana perustuu 512 lausunnot käyttäjien\nPelattu 14118 kertaa\nMiley Cyrus on Hannah Montana laulaja. Tässä pelissä sinun täytyy tehdä jopa näyttelijä osapuolelle. Sinulla on suuri joukko ja kaikki elementit voit hakea kosmetiikka kasvot tyttö. Malli on valmis meikkiä kaikki värit ja sävyt haluat. Meikki on osa modernia tyyliä nuori näyttelijä ja kuuluisa kuin hän on. Tähti tv-sarja, joka on Yhdysvaltain kaksinkertainen elämän merkki, joka on tavallinen tyttö päivällä ja kuuluisa laulaja yöllä.\nMikä on tämä peli noin? Tämä on vapaa peli nimeltä Miley Cyrus Meikit selaimeesi ilman ladata tai asentaa mitään, se on täysin luotettava. Tältä sivustolta voit pelata ilmaiseksi tämän flash Meikkauspelit nimeltään Miley Cyrus Meikit. Ja muistakaa tämä on vapaa peli nimeltä Miley Cyrus Meikit ja se liittyy Meikkauspelit. Uusi peli Miley Cyrus Meikit on yksi parhaista peleistä Meikkauspelit löydät ja voit jakaa sen ystäviesi ja yhteystietoja sosiaalisia verkostoja. Tämä on online-peli ja videopeli nimeltä Miley Cyrus Meikit että me sinut pelaamaan, nauttia ja oppia siitä sekä jakaa kommentteja ja ystävien sosiaalisia verkostoja.


Liekehtivää: huhtikuuta 2013\nTänään viimeiset kokeenomaiset treenit Hillalle ennen koetta. Ja kumpikin koira teki aivan loistavasti! Hyvällä mielellä voi lähteä kokeisiin. Treenit olivat pk-kentällä.\nPaikkamakuu kumpikin koira yhdessä 4 minuutin ajan. Keskittyivät nyt paremmin kuin viime viikolla eivätkä hirveästi vilkuilleet ympärilleen. Hilla kerkisi nuuhkia toisin maata välissä.\nSeuraaminen: Lähdettiin liikkeelle ilman kunnon virittelyjä ja alku oli aika huono. Taisi jäädä ensimmäisen perusasennon seisomaan. Sen jälkeen Hilla lähti mukaan ja teki todella hyvällä asenteella seuraamista. Pientä pomppimista oli juoksupätkissä, kun vire oli niin ylhäällä, mutta muuten oikein kivaa seuraamista.\nLiikkeestä istuminen: Vaikutti jäävän vinoon istumaan, mutta epäilen, että onnistuin kävelemään itse vinoon, koska Hillalla ei ole tapana jäädä jäävissä vinoon.\nLuoksetulo: Erinomainen, vaikka välit taisivat olla lyhyemmät kuin kisoissa. Hyvin laukalla loppuun saakka.\nRuutu: Erinomainen. Ainoa asia, josta voisi napista on, että Hilla lievästi juoksi ohi ennen kuin tuli seuraamaan.\nHyppynouto: Erinomainen. Oli lähellä, että ei palautuksessa törmännyt, kun oli niin paljon vauhtia.\nMetallinouto: Erinomainen. Ehkä lievästi vinossa luovutuksessa.\nTunnari: Olisi mennyt kisoissa nollille, sillä nosti hieman väärää ennen kuin toi oikean. Palautti kuitenkin laukalla.\nKaukot: Liikkui mutta niin vähän, että kisoissa olisi saatu pisteitä. Pomppasi kuitenkin selvästi eteenpäin istu-seiso vaihdossa. Muuten ihan kivat vaihdot. Oli lähellä, että ei seisonut viimeistä maahan-käskyä.\nYleisvaikutelma: Pienen alkukankeuden jälkeen seuraamisessa Hilla suoritti todella hyvässä vireessä ja todella varman oloisesti. Liikkeiden välit oli paremmat kuin koskaan ja Hilla pysyi kerrankin koko ajan lähellä. Vielä saisi kuitenkin liikkeiden välejä työstää. Hilla myös jaksoi todella hyvin kaukoihin saakka pitää virettä yllä.\nSeuraaminen: Hyvässä vireessä teki ja jaksoi hyvin loppuun saakka aika pitkän seuraamispätkän. Näytti siltä, että lopussa ei seurannut yhtä tiiviisti kuin alussa. Käännökset onnistuivat kuitenkin aika kivasti.\nLiikkeestä maahan: Erinomainen. Ehkä hieman epäröi maahanmenossa.\nLuoksetulo: Hyvä vauhti, mutta vaaaaalui taas pysäytyksessä. Olisi pitänyt käyttää käsimerkkiä sanallisen käskyn sijaan.\nLiikkeestä seisominen: Erinomainen. Ehkä jäi lievästi vinoon.\nNouto: Erinomainen. Vauhti todella hurja sekä hakuosuudessa, että palautuksessa. Tuli ehkä lievästi vinoon perusasentoon.\nHyppy: Tuplakäsky hyppyyn lähtöön ja tuplakäsky istumiseen. Uusittiin heti perään ja tuli kympin hyppy. Ei ihan keskittynyt ensimmäisessä yrityksessä.\nYleisvaikutelma: Tinja teki todella hyvässä vireessä alusta loppuun saakka ja näytti vaan innostuvan vain enemmän loppua kohden. Pysyi liikkeiden väleissä hyvin mukana, mutta Tinjalla ei olekaan niitten kanssa ollut hirveästi ongelmia.\nHilla teki vielä pikaiseen kertaalleen liikkeestä istumisen (katsoin jääkö vinoon eikä jäänyt), tunnarin ja kaukojumppaa. Ei ollut hyvä idea lähettää Hillaa tunnareille heti sen jälkeen kun sitä oli ensin riehutettu pallolla: nosteli sitten lähes kaikki väärät, koska oli vain liian korkeassa vireessä. Kaukojumppaa selvästi tarvittaisiin enemmän. Ensi viikolla keskitytään siis erityisesti tunnariin ja tehdään paljon kaukojumppaa.\nKaivettiin meidän frisbee talven jäljiltä esille ja heiteltiin Hillalle vielä sellaistakin treenien päätteeksi. Hillalla oli todella kivaa juosta frisbee suussa kovaa karkuun eikä se halunnut palauttaa sitä minulle, kun Tinja oli minun vieressä kyttäämässä milloinka pääsee hyökkäämään Hillan päälle.\nTorstaina käytiin vaihteeksi pk-kentällä harjoittelemassa hyppyjä. Hilla teki hyppynoutoa metallikapulalla. Todella hyvin meni, vaikka ei olla metskulla tehty hyppyä sitten viime kesän. Hilla ei yhtään arkonut metallia ja vauhtiakin oli aivan liikaa, kun meinasi palautuksissa törmätä minuun. Vinot heitot sujuivat myös kivasti; vain kerran lähti hakemaan esteen ohi. Seuraamiset menivät todella kivasti. Hilla keskittyi hyvin, mutta vielä takapää saisi olla hieman paremmin mukana vasemmalle käännöksissä. Tehtiin myös yksi luoksetulo läpijuoksuna: pientä hidastelua alkuun, kun odotti pysäytyskäskyä, mutta kiihdytti sitten hyvään vauhtiin, kun kerrankin sai luvan kanssa sai juosta. Tarkistettiin muutamalla toistolla, että ruudun paikka on pysynyt hyvänä ja kerran liikkeestä istuminen, joka myös hieno. Loppuun vielä tunnari kertaalleen, jossa oli hieman hidas, mutta toi oikean ja palautti laukalla.\nTinjan kanssa tehtiin avoimen hyppyä. Eka jäi esteen eteen seisomaan, kun kuvitteli saavansa sillä tavalla nopeammin palkan. Korjauksen jälkeen Tinja teki kerta toisensa jälkeen oikein hienot hypyt ja istui yhdellä käskyllä. Tinja teki myös liikkeestä maahanmenon, jossa se kyllä eka seisoi ja sitten istui ja vasta kolmannella kerralla maltettiin mennä maahan. Tinjakin teki yhden luoksetulon läpijuoksuna (todella hyvällä vauhdilla) ja loppuun hieman seuraamista. Oikealle käännöksiä pitäisi treenata enemmän, sillä Tinja tahtoo kiertää Oulun kautta.\nLähettänyt Eva H klo 12.51 Ei kommentteja:\nSaatiin häiriötäkin, kun ihan lähellä oli nuoria juhlimassa. Hyvin silti toimi molemmat koirat. Tinja aloitti metallinoudolla: ei suostunut noutamaan, mutta ympäristö oli aika vaativa. Tyydyin sitten palkkaamaan muutaman kerran siitä, että Tinja suostui ottamaan kapulan suuhunsa ja kävelemään sen kanssa muutaman askeleen. Perään luoksetulon stoppeja kohtuu lyhyeltä matkalta ja tehtiin vaihteeksi käsimerkillä. Tinja kuitenkin taitaa käsimerkillä pysähtyä hieman paremmin. Minulla olisi uusi suunnitelma stoppien opettamiseen, mutta se vaatii vielä hieman miettimistä ja eläinkaupassa käyntiä. Hilla teki välissä ja sitten Tinja pääsi uudelleen tekemään ohjattua kosketusalustoilla (100%:sti oikeaan suuntaan) ja seuraamista. Seuruussa pidin namia kädessä ja saatiin käännökset pysymään tiiviinä ja katsekontakti pysymään. Tinjalla on todella hienot käännökset myös juoksupätkällä ja sen kanssa pystyy tekemään täyskäännöksen vasemmalle myös juosten. Tinja osaa käyttää huomattavasti paremmin takapäätään kuin Hilla.\nHilla aloitti kaukoilla. jossa jumpattiin erikseen seiso-maahan-seiso vaihdot ja istu-seiso-istu. Maahanmenoissa piti olla aika lähellä tai muuten lähti liikkumaan eteenpäin. Vaihdettaessa istumiseen ennakoi ensin käskyt seisomiseksi. Muuten teki ihan kivasti ja viimeiseksi tehtiin kaikki vaihdot jostain reilun 5 metrin päästä ja jätin pallon Hillan naaman eteen. Hillan mielestä tämä oli todella epäilyttävää ja hakeutui mahdollisimman kauas pallosta, mutta ei kuitenkaan liikkunut mihinkään suuntaan. Sitten harjoiteltiin tunnarikapulan tuomista ensin yhdellä kapulalla ja sitten kerran perään koko tunnari. Hyvin löytyi oikea, mutta vaihtaa nyt raville ennen kuin tulee sivulle. Välissä Tinja teki ja sitten Hillalle tehtiin jäävien tarkastus istumiseen ja seisomiseen (kumpikin oikein ilman apuja) ja sitten ruutua. En ollut tyytyväinen siihen, että Hilla tahtoi jäädä aivan liian eteen ruudussa, joten otettiin sitten ruutua useampikin toisto, jotta saatiin paikka taaemmaksi. Lopuksi vielä seuraamista, jossa taas käännöksiä vasemmalle ja lisäksi sivuaskeleet vasemmalle. Peruutus jälleen tosi hieno! Ihan viimeiseksi seuruutin Hillaa vain pitkään suoraan ja sitten reilu lelupalkka.\nTiiskinen aloitti jälleen metallinoudolla. Oli taas todella vaikeaa, eikä luovuttanut metallia minun käteen, joten taidetaan jatkossa naksutella vain metskua ulkona. Tinja teki kuitenkin kivaa seuraamista ja pysyi käännöksissä todella hyvin mukana. Juoksukäännöksetkin onnistui aika kivasti, vaikka taisi oikealle käännyttäessä etääntyä liian kauas. Kokeiltiin Tinjan kanssa tehdä ohjattua kolmella kapulalla ja yllättävän hyvin meni. Muutaman kerran meinasi mennä keskikapulalle, mutta korjasi ”väärä”-käskystä.\nHillan kanssa taas paljon seuraamista ja jälleen vasemmalle kääntymistä. Aika hitaasti pitää kääntyä, että Hilla muistaa pitää takapäänsä mukana, mutta kyllä se selvästi on edistynyt. Sivuaskeleet vasemmalle olivat aika kiva ja peruutus edelleen todella kiva. Juoksussa pitäisi tehdä enemmän vasemmalle käännöksiä, sillä Hlla ei ymmärrä poistua tieltä vaan hyppää eteen. Tehtiin myös muutama luoksetulo, jossa vaihteeksi pysäytin Hillaa. Hilla näyttäisi valuvan seisomisessa lievästi, joten tätä pitää harjoitella enemmän. Piti kuitenkin hyvin vauhtia yllä viimeisessä läpijuoksussa. Hillankin kanssa kokeiltiin ohjattua kapuloilla, mutta keskikapula oli sille vielä liian vaikea, joten otin sen pois. Jostain syystä Hilla ei tuntunut näkevän oikeanpuoleista kapulaa, vaan saattoi lähteä vasemmalle vaikka olisi kääntynytkin oikein päin ja lähtenyt oikeaan suuntaan aluksi. Harjoiteltiin viimeiseksi liikkeiden välejä palkkaamalla vasta kun olin siirtynyt seuraavalle tehtäväpaikalla. Tein metallinoudon ja kaukot (ennakoi taas istumisia seisomiseksi, mutta muuten kivat vaihdot). Pysyi todella kivasti myös liikkeiden väleissä mukana. Yksi tunnari myös, ja se oli aika kiva, vaikka ehkä hieman hidas.\nHilla treenasi vain agilityä. Taisi olla meidän viimeinen kerta tällä keväällä. Alla rata:\nIhan kivasti meni. Olin monesti myöhässä 7 jälkeisessä valssissa ja Hilla sitten haki itse viereiselle esteelle. Kerran se lähti ihan yksinään suorittamaan omaa rataansa, kun jäin pahasti jälkeen valssin teossa. :D Hakee ainakin kivasti esteille. A:n kontaktit eivät taas toimineet, koska Hilla kerkisi vetäistä niin kovat vauhdit ennen A:ta, että ei vaan malttanut pysähtyä. Ryntäsi ihan itsenäisesti A:lle, vaikka yritinkin sitä hidastaa. Kokeiltiin myös valssia ja persjättöä 13. esteelle ja 11. estettä ennen poispäinkäännöstä(?).\nHilla oli tuhma ja nousi kahdesti paikkamakuusta nuuhkimaan maata radan rakennuksen aikana.\nHillan kanssa aloiteltiin taas seuraamisilla. Jälleen kerran keskityttiin vasemmalle käännöksiin. Nyt tehtiin niitä myös juoksussa. Aika hitaasti saa kääntyä, että takapää pysyy mukana, mutta Hilla on edistynyt paljon. Peruutus näyttää edelleen kivalta ja sivuaskeleet vasemmalle alkaa toimia. Juoksemisessa seuraamista pitää vielä harjoitella paljon, ja varsinkin käännöksiä. Minulla oli ruutu häiriönä ja huomasi selvästi miten Hilla taas tahtoi kyttäillä sitä. Seuraamisen jälkeen ruutua. Tehtiin normaalista poiketen kokonaisena. Paikka hyvä, yhdellä käskyllä maahan, mutta karkasi seuraamaan, josta sitten jouduin huomauttamaan. Kävelen ehkä kotona liian ryhdikkäästi ja se toimii liian voimakkaana merkkinä Hillalle. Lopuksi lähteltiin vain ihan lähietäisyydeltä Hillaa ruutuun ja palkattiin sitä oikeaan paikkaan pysähtymisestä, jotta motivaatio säilyy hyvänä. Tauko ja Tinja teki välissä.\nTauon jälkeen Hillan kanssa tehtiin kerran tunnari ja liikkeestä istuminen. Tunnarissa nosti oikean, kun se tuli vastaan, mutta tiputti sen ja kävi rivin loppuun ja vasta sitten toi oikean kapulan takaisin ravilla. En tiedä pitäisikö tähän puuttua, sillä Hilla on muutenkin todella epävarma tunnarissa. Ehkä jätän puuttumatta ja yritetään vaan tehdä tunnaria paljon, jos Hilla saisi sitä kautta lisää varmuutta. Liikkeestä istuminen meni todella hyvin. Tehtiin vielä ohjattua noutoa kosketusalustoilla ja lähetin Hillaa vain yhteen suuntaan. Hillalla oli paljon vaikeuksia löytää sininen alusta, mutta valkealla sujui paremmin. Muuten näyttäisi, että Hilla on ymmärtänyt idean. Taidetaan kuitenkin vähän aikaa jatkaa kosketusalustoilla, jotta noudot ei mene epävarmoiksi.\nTinjallekin tehtiin ruutua. Tinja on kyllä hauskan näköinen, kun se lähtee kuin humalainen liikkeelle ja juoksee siksakkia ruutuun saakka. Tinja ei taida oikein vieläkään osata hakea ruutua hyvin ja hakee sitä sitten juostessaan. Hyvin kuitenkin lähti 20 metrin päästä ruutuun. Tinja näköjään hieman varmistelee katsomalla minuun juostuaan muutaman metrin eikä se aina malta odottaa maahan-käskyä vaan hakee itse paikkaa. Pitää varmaan Tinjalle laittaa hetkeksi namialustaa ruutuun, jotta saataisiin ruutua varmemmaksi. Tinjakin karkasi seuraamiseen kokonaista ruutua tehdessä. Metallinoutoa otettiin vain yksi toisto: oli hidas, mutta palautti kuitenkin kapulan käteen saakka, josta sitten reilusti palkkaa. Tähän väliin tauko ja Hilla teki välissä.\nTinja teki ohjattua noutoa kapuloilla ja yritin laittaa kapuloita kisaetäisyydelle, mutta se oli vielä Tinjalle liian vaikeaa. Otin sitten keskikapulan pois ja lähetin vain Tinjaa yhteen suuntaan. Aika huonosti irtosi ja näytti olevan epävarma siitä saako lähteä hakemaan. Viimeisenä liikkeenä Tinja teki kerran avoimen luoksetulon. Aika kiva stoppi Tinjaksi käsimerkillä.\nLähettänyt Eva H klo 23.33 Ei kommentteja:\nLähettänyt Eva H klo 23.47 Ei kommentteja:\nLähettänyt Eva H klo 19.49 Ei kommentteja:\nLähettänyt Eva H klo 17.16 Ei kommentteja:\nLähettänyt Eva H klo 11.17 Ei kommentteja:


Broomu Digitals AR-peli huomioitu Yhdysvalloissa\nBroomu Digitalsin kehittämien sovellus- ja pelimoottorien avulla rakennettu suosittu lisätyn todellisuuden (AR) Kane’s Gamepark AR skeittipeli on huomioitu alan suurimman ja seuratuimman tapahtuman palkintogaalan yhteydessä Yhdysvalloissa. Kampanjan pelinäkymä avautui Kane’s Soda Pop pulloista, joihin luotiin kampanja-ajaksi erillinen ulkoasu sekä koodijärjestelmä, jolla pelaaja voi kehittää taitojaan sekä avata uusia temppuja.\nKampanja on nyt jatkanut menestystään myös maailmalla, sillä se on yltänyt ehdolle Auggie Award palkintogaalaan Paras kampanja -sarjassa. Auggie Award on yksi maailman merkittävimmistä AR & VR alan palkinnoista, jotka jaetaan AWE USA -tapahtuman yhteydessä. AWE on Auggie Awardsin mukaan oman kategoriansa pikäaikaisia jättiläisiä maailmassa.\nBroomu Digitals on Turussa ja Salossa toimiva lisätyn todellisuuden peleihin, julkaisualustoihin ja mobiiliteknologioiden kehittämiseen erikoistunut kasvuyritys. Vajaa kaksi vuotta sitten perustettu yritys on kehittänyt omia tuoteinnovaatioitaan lisätyn todellisuuden rajusti kasvaville kansainvälisille markkinoille.\nBroomu Digitals on ensimmäinen täysin automatisoidun ja dataohjatun lisätyn todellisuuden integraation kehittäjä. Yritys on nostettu monesti Suomen kiinnostavimpien start up -yritysten listoille.\nAR, eli lisätty todellisuus tarkoittaa, digitaalista näkymää joka avataan yleensä mobiililaitetta käyttäen esimerkiksi suoraan jostain fyysisestä elementistä tai sijainnista. Näkymä aukeaa siis todelliseen ympäristöön. AR on yksi digitaalisista suurista trendeistä, jonka käyttö ja kaupalliset markkinat kasvavat nopeasti lähivuosina erilaisissa käyttötarkoituksissa. Teknologian ja markkinoiden globaali arvo moninkertaistuu seuraavien muutaman vuoden aikana.\nLisätyn todellisuuden faktoja tutkimuksista:\n• 53% käyttäjistä on kiinnostunut käyttämään lisättyä todellisuutta lähikuukausina\n• 73% lisätyn todellisuuden käyttäjistä on raportoinut joko korkeaa tai erittäin korkeaa tyytyväisyyttä\n• 70% käyttäjistä näkee lisätyn todellisuuden hyödyllisenä\n• 69% lisätyn todellisuuden käyttäjistä uskoo, että lisätty todellisuus voi auttaa heitä esimerkiksi uuden taidon oppimisessa\n• 62% käyttäjistä uskoo lisätyn todellisuuden vastaavan heidän ostos- ja/tai terveydenhuollontarpeisiin


Maailman lihavin nainen painaa 500 kiloa - poistuu pian makuuhuoneestaan ensi kerran 20 vuoteen\nmaanantai 12.12.2016 klo 12:07\nEgyptiläinen Eman Ahmed lennätetään laihdutusleikkaukseen Intiaan.\n500-kiloinen Eman Ahmed on ollut makuuhuoneensa vanki parikymmentä vuotta.\nEmanin elämä saattaa kuitenkin muuttua, kun hänet lennätetään laihdutusleikkaukseen Intiaan.\nEman Ahmed on tiettävästi maailman lihavin elossa oleva nainen. MUFFI LAKDAWALA / TWITTER\nEman Ahmed, 36, on todennäköisesti maailman lihavin nainen. Egyptiläinen painaa perheensä mukaan hurjat 500 kiloa.\nKilpirauhasongelmista kärsivä Eman ei ole poistunut makuuhuoneestaan pariinkymmeneen vuoteen, vaan maannut sängyssään kattoon tuijotellen. Eman sai halvauksen pari vuotta sitten, ja sen jälkeen hänen tilansa on huonontunut entisestään. Halvaus vaikutti Emanin puheeseen ja liikkumiseen.\nEmanin elämään on nyt luvassa pieni toivo paremmasta. Mumbaissa työskentelevä kirurgi Muffazal Lakwadala haluaa nimittäin tehdä Emanille laihdutusleikkauksen ja kerää rahaa Emanin lennättämiseksi Intiaan.\nLakwadala suunnittelee useampaa leikkausta, joiden avulla Emanin paino saataisiin putoamaan jopa sataan kiloon.\n- Hän taistelee elämästään joka päivä. Nyt hän on kuin elävä pommi, joka voi räjähtää koska tahansa, Lakwadala sanoi CNN:lle.\nEmanin saaminen hoitoon Intiaan ei kuitenkaan ole ihan yksinkertainen asia. Ensimmäinen ongelma oli Emanin viisumi. Konsulaatti eväsi viisumianomuksen, koska Eman ei päässyt henkilökohtaisesti paikalle. Lakwadala kirjoitti konsulaattiin ja selitti Emanin tilanteen. Kaksi tuntia myöhemmin viisumi oli myönnetty humanitaarisin perustein.\nPuoli tonnia painavan ihmisen kuljettaminen asettaa myös omat vaatimuksensa. Eman ei mahdu lentokoneeseen oviaukosta, tavalliset paarit eivät kestä hänen painoaan eikä hän pysty istumaan koneessa. Lakwadala on nyt sopinut yksityisen lentoyhtiön kanssa järjestelyistä, joilla Eman saadaan koneeseen.\nLeikkausten jälkeen Eman joutuu oleskelemaan Mumbaissa useamman kuukauden. Satakiloisena Eman voidaan nähdä joskus 3,5 vuoden päästä, jos kaikki menee hyvin.


Talven aikana hurjasti vahvistunut ja yhdeksi suurimmista mestarisuosikeista korotettu Porvoon Butchers saapuu lauantaina kamppailemaan sarjapisteistä Urheilupuiston yläkentälle. Porvoo on aloittanut kautensa juuri niin vahvasti kuin ennakko-odotukset enteilivät. Pelaamassaan neljässä ottelussa se on tehnyt keskimäärin 43,5 pistettä, kun sitä vastaan on tehty vähän vaille 6 pistettä.\nPorvoon pelinrakentaja Petrus Penkki on neljässä ottelussa heittänyt 123 kertaa ja onnistumisprosentti on huikea 67,4. Jaardeja heittopeleillä on kertynyt 1194 eli keskiarvo ottelua kohden on himpun verran alle 300 jaardia. Juoksupelejä Butchers on harrastanut hieman vähemmän, mutta niilläkin on palloa kuljetettu noin sadan jaardin matka per ottelu.\nEdellisessä ottelussa Butchers nollasi Wolverinesin tylyin 40-0 lukemin. Pallo kulki porvoolaisten vauhdittamana kentällä kaikkiaan 486 jaardia, joista Penkin ilmaan saattelemana 346 jaardia. Trojans otti sekin selvän voiton vastustajastaan tekemällä Jaguaareista takanedusmaton numeroin 36-12. Turkulaisten hyökkäys eteni yhteensä 392 jaardia, heittäen 237, juosten 155.\nTrojans on neljässä ottelussa tehnyt keskimäärin 20 pistettä ja sitä vastaan on tehty 24 pistettä. Tilastoja rasittaa avausottelun 48-0 murskatappio Seinäjoelle. Pelinrakentaja Chris Dapolito on singonnut pallon ilmaan 116 kertaa, joista 54 kertaa pallo on löytänyt perille. Onnistumisprosentti Dapolitolla on 46,6. Trojansin hyökkäys on ollut koko lailla balanssissa, sillä sekä juoksu- että heittopeleillä joukkue on kummallakin edennyt keskimäärin noin 168 jaardia ottelua kohden.\nButchers tulee todennäköisesti jatkamaan heittopainotteista hyökkäyspeliään, joka on tähänkin asti tuottanut tulosta. Trojansin hyökkäys sitävastoin on suuri kysymysmerkki, sillä keskushyökkääjä Teemu Paukkula loukkasi lauantain pelissä jo ennestään vammautuneen nilkkansa. Mikäli Paukkula ei kokoonpanoon kuulu, on Trojans pakotettu heittämään tähänastista enemmän. Chris Dapoliton ja laitahyökkääjä Jamal Allenin yhteistyö on alkanut tuottaa hedelmää ja linja pystyy antamaan Dapolitolle runsaasti aikaa, mutta riittääkö se? Jaguaareja vastaan Dapolito juoksi paljon itse pallon kanssa, mutta Porvoota vastaan pelkästään sillä konstilla tuskin pötkitään pitkälle.\nMyös Laitahyökkääjä Antti Palmroosilla on ollut asiaa lääkärille, joten hänenkin pelaamisensa on epävarmaa. Sen sijaan korvaaja on jo löytynyt. Nettitoimituksen tietojen mukaan elämää suurempi Mika "Sedu" Sevón on käynyt kuittaamassa pelihousut itselleen Trojansin varusvarastolta. Siinä ainakin yksi syy tulla lauantaina yläkentälle peliä katsomaan.\nTrojans on pitkästä aikaa Butchersia vastaan haastajan asemassa, sillä Trojansilla on alla kahdeksan voiton putki. Joukkueiden viisi viimeistä kohtaamista Trojans on voittanut keskimäärin kahden maalin erolla. Edellinen Butchersin voitto on vuodelta 1996, jolloin peli päättyi Porvoossa kotijoukkueen 24-13 voittoon. Ottelu Trojans-Butchers Urheilupuiston yläkentällä lauantaina kello 16.00.